title: Maksim Tšudinov

text: Tšudinov pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi kultaan ja jälkimmäinen hopeaan. Vuonna 2007 hän saavutti pronssia Ivan Hlinkan muistoturnauksessa ja pelasi myös World Junior A Challenge -turnauksessa.


title: Eppingin metroasema

text: Eppingin metroasema on Lontoon metron Central Linen koillinen pääteasema. Asema sijaitsee Suur-Lontoon ulkopuolella Eppingin pikkukaupungissa Essexissä Lontoon matkakortin maksualueella 6.


title: Eppingin metroasema

text: Eppingin asema avattiin vuonna 1865, kun Eastern Counties Railwayn rakentamaa Stratfordin ja Loughtonin välistä rataosuutta jatkettiin Ongariin. Vuonna 1949 Eppingiin ulottuva osuus radasta sähköistettiin ja siitä tuli osa metron Central Linea. Ongarin suuntaan jatkaakseen matkustajien tuli vaihtaa junaa Eppingissä. Epping–Ongar-rataosa poistettiin käytöstä vuonna 1994.


title: Eppingin metroasema

text: Nykyisin asema on melko vilkas, sillä myös monien ympäröivien alueiden asukkaat käyttävät Eppingin asemaa pääasiallisena työmatkaliikenteen asemanaan. Etenkin pysäköintitilasta on aseman ympäristössä pulaa, vaikka aseman pysäköintialue on Lontoon metron suurin.


title: Salamanperän luonnonpuisto

text: Salamanperän luonnonpuisto on luonnonpuisto Kivijärven kunnassa Keski-Suomen maakunnan pohjoisosassa. Puiston pinta-ala on 12,71 km² ja se on perustettu vuonna 1956. Puiston alue rajoittuu Salamajärven kansallispuistoon.


title: Salamanperän luonnonpuisto

text: Luonnonpuiston pohjoisosissa vallitsevina ovat kivikkoiset ja karut mäntykankaat, eteläosassa on myös sekametsiä. Alueen puusto on varhaisen suojelun ansiosta luonnontilaista, ja puustossa on jälkiä alueella 1800-luvulla sattuneista metsäpaloista. Luonnonpuiston suot ovat metsäsaarekkeiden kanssa vuorottelevia pienialaisia rämeita ja korpia. Salamajärven kansallispuistoon verrattuna suuret avosuot puuttuvat lähes kokonaan.


title: Muhammad Asad

text: Muhammad Asad (syntyään Leopold Weiss, 2. heinäkuuta 1900 – 23. helmikuuta 1992) oli itävaltalais-puolalainen islamiin kääntynyt juutalainen ja lehtimies, maailmanmatkaaja, kirjailija, kriitikko, kielitieteilijä, filosofi, uudistaja, diplomaatti, poliittinen teoreetikko, kääntäjä ja tiedemies. Asad oli 1900-luvun vaikutusvaltaisimpia eurooppalaisia muslimeita.


title: Muhammad Asad

text: Vuonna 1947 Asad sai Pakistanin kansalaisuuden juuri perustetussa muslimivaltiossa ja nimitettiin Pakistanin islamilaisen valtion perustamista varten asetetun viraston johtajaksi. Tässä asemassa hän oli mukana luomassa Pakistanin ensimmäistä perustuslakia. Vuonna 1949 Asad nimitettiin Pakistanin ulkoministeriön Lähi-idän osaston johtajaksi. Vuonna 1952 hän edusti Pakistania YK:n yleiskokouksessa.


title: Muhammad Asad

text: Muhammad Asadin tunnetuimpia teoksia ovat "The Road to Mecca" ("Tie Mekkaan"), omaelämäkerta, joka ulottuu 32 vuoden ikään, jolloin hän kääntyi islamiin juutalaisuudesta, sekä hänen pääteoksensa, "The Message of the Qur’an", Koraanin käännös ja selitykset.


title: Muhammad Asad

text: Muhammad Asad syntyi ”Leopold Weissinä” 2. heinäkuuta 1900 juutalaiseen perheeseen Lembergissä, joka kuului Itävaltaan vuoteen 1918 saakka ja tämän jälkeen vuoteen 1939 kuului Puolan toiseen tasavaltaan. Nykyään paikka kuuluu Ukrainalle ja on nimeltään Lviv. Weissit kuuluivat juutalaisten rabbisukuun. Perheen isänsä Kiwa Weiss kuitenkin rikkoi perinteen ja kouluttautui lakimieheksi. Leopold sai lapsena uskonnollisen kasvatuksen. Hän puhui sujuvasti hepreaa ja osasi arameaa jo varhain. Hänelle olivat tuttuja Vanha Testamentti, Talmud, Mišna ja Gemara, samoin kun Raamatun eksegetiikka ja Targum.


title: Muhammad Asad

text: Jätettyään yliopisto-opinnot Wienissä Weiss oleskeli 1920-luvun Saksassa vailla selkeää päämäärää työskennellen esimerkiksi ekspressionistiselle elokuvaohjaajalle Fritz Langille (F.W. Murnau, kirjassa "The Road to Mecca"). Työskennellessään amerikkalaisen uutistoimiston puhelinvaihteessa Weiss haastatteli venäläisen kirjailijan Maksim Gorkin vaimoa.


title: Muhammad Asad

text: Weiss matkusti myöhemmin Palestiinaan, joka oli tuolloin brittiläinen mandaattialue. Hän asui setänsä talossa Jerusalemissa. Setä oli Dorian Feigenbaum, lvivläisen pankkiirin Menachem Mendel Feigenbaumin poika ja Sigmund Freudin oppilas, joka myöhemmin perusti Psychoanalytic Quarterly -lehden New Yorkissa. Weiss ryhtyi Frankfurter Zeitungin kirjeenvaihtajaksi myyden lehteen artikkeleita aluksi freelance-pohjalta. Hänen artikkelinsa kertoivat sionismin uhasta ja arabien pelosta. Hänestä tuli myöhemmin lehden vakituinen ulkomaankirjeenvaihtaja.


title: Muhammad Asad

text: Weissin työ johti hänet yhä syvempään vuorovaikutukseen Lähi-idän kulttuurin ja uskonnon kanssa. Pitkällisen pohdinnan ja ajattelun tuloksena hän kääntyi vuonna 1926 Berliinissä islamiin ja otti musliminimen Muhammad Asad.


title: Muhammad Asad

text: Asad kuvasi islamia seuraavasti:


title: Muhammad Asad

text: "Islam näyttää minusta arkkitehdin täydelliseltä luomukselta. Sen osat sopivat harmonisesti yhteen täydentäen ja tukien toisiaan – mitään ei ole liikaa, eikä liian vähän – muodostaen täydellisessä tasapainossa olevan struktuurin ja tukevan perustan." Siirtomaavallat seurasivat epäluuloisina hänen matkojaan Egyptissä, Saudi-Arabiassa, Iranissa, Afganistanissa ja eteläisissä neuvostotasavalloissa. Englantilainen diplomaatti Saudi-Arabiassa kuvaili häntä ”bolševikiksi”, sillä hän oli kiinnostunut muun muassa vapautusliikkeistä, joiden päämääränä oli muslimimaiden vapauttaminen siirtomaaherruudesta.


title: Muhammad Asad

text: Asad muutti vuonna 1932 brittiläiseen Intiaan, jossa hän tutustui runoilija, filosofi ja ajattelija Muhammad Iqbaliin. Tämä oli esittänyt alun perin ajatuksen Intian muslimivaltiosta, joka sitten toteutui Pakistanina. Iqbal sai Asadin jäämään Intiaan ja auttamaan muslimivaltion perustamisessa. Iqbal esitteli Asadin Chaudhry Niaz Ali Khanille, joka hyväntekeväisyystyönään perusti Dar-ul-Islam Trust Instituten Pathankotiin, Intiaan, ja Jauharabadiin, Pakistaniin.


title: Muhammad Asad

text: Toisen maailmansodan puhjettua 1939 Asadin vanhemmat joutuivat pidätetyiksi ja natsien murhaamaksi. Britit pidättivät Asadin heti sodan alettua Lahoressa siitä huolimatta, että hän oli kieltäytynyt Saksan kansalaisuudesta vuonna 1938, kun Itävalta liitettiin Saksaan. Asad vietti kolme vuotta internoituna, kun vaimo Munira ja poika Talal elivät Chaudhry Niaz Ali Khanin talossa vapauduttuaan internoinnista aikaisemmin.


title: Muhammad Asad

text: Pakistanin itsenäistyttyä 14. elokuuta 1947 Asad sai Pakistanin kansalaisuuden ja hänet nimitettiin Pakistanin islamilaisen valtion perustamista varten asetetun viraston johtajaksi.. Hän oli mukana valmistelemassa Pakistanin ensimmäistä perustuslakia.


title: Muhammad Asad

text: Pakistanissa Assad jäi pois poliittisista tehtävistä ja muutti Marokkoon, josta lopuksi siirtyi Espanjaan. Sillä hän asui Pola Hamida Asadin, puolalais-amerikkalaisen islamiin kääntyneen kolmannen vaimonsa kanssa kuolemaansa asti. Hänet on haudattu muslimien hautausmaahan Granadaan Andalusiaan.


title: Muhammad Asad

text: Asadilla on kaksi poikaa. Heinrich, ensimmäisestä avioliitosta Elsa Schiemannin kanssa ja Talal toisesta avioliitosta saudiarabialaisen Muniran kanssa. Talal Asad on tunnettu antropologi, joka on erikoistunut uskontotieteisiin ja jälkikolonialismiin.


title: Muhammad Asad

text: Asad kirjoitti useita kirjoja. Omaelämäkerta "The Road to Mecca" kertoo Lähi-idän matkoista ja kääntymyksestä sekä sionismin kasvusta. "The Message of The Qur'ania"ia pidetään johtavana Koraanin käännöksenä, vaikka sitä on kritisoitu mu'taziliittilaisista näkemyksistä. Hän käänsi ja selosti myös "Sahih Bukharin", kokoelman haditheja. Lisäksi hän kirjoitti "This Law of Oursin", jossa hän esittää näkemyksensä islamin laista ja hylkää taqlidin. Hän osoittaa islamin lain rationalismin ja moniarvoisuuden, jossa hän näkee salafismin vaikutuksen. Kirjassaan "Islam at the Crossroads", hän esittää, että muslimien pitää valita omiensa ja lännen arvojen välillä. Journal:"A Road to Mecca: The Journey of Muhammad Asad", dokumenttielokuva ohjaajana Georg Misch, kertoo Muhammad Asadin elämästä. Se kuvattiin Itävallassa, Saudi-Arabiassa, Pakistanissa, Yhdysvalloissa, Morokossa ja Espanjassa. Dokumentti valmistui 2008 ja palkittiin seuraavilla fimijuhlilla:http://www.icarusfilms.com/new2009/mecc.html


title: Muhammad Asad

text: KirjojaVerkossa


title: Honky Tonk Heroes

text: Honky Tonk Heroes on "Waylon Jenningsin" vuonna 1973 julkaisema LP-levy, jota pidetään Outlaw country -liikkeen merkkipaaluna. Alkuperäisellä LP-levyllä on 10 kappaletta, jotka ovat pääasiassa Billy Joe Shaverin tekemiä. Hän on kirjoittanut yksinään seitsemän levyn kappaleista, sekä kappaleen "Omaha" yhdessä Hillman Hallin sekä kappaleen "You Ask Me To" yhdessä Waylon Jenningsin kanssa. Levyn päätösraita "We Had it All" on kaksikon Donnie Fritts ja Tony Seals käsialaa. Levyn tuottamiseen osallistuivat vaihtelevin osuuksin Waylon Jennings, Tompall Glaser, Ronny Light sekä Ken Mansfield. Levy nousi Yhdysvaltojen myydyimpien country levyjen listalla sijalle 14. Levyltä julkaistut kaksi singleä nousivat myös Yhdysvaltojen myydyimpien country levyjen listalle: "We Had it All" nousi korkeimmillaan sijalle 28. ja "You Ask Me To" sijalle 8. Vaikka levy ei ilmestyessään noussut valtaisaksi menestykseksi myyntilukujen valossa, sitä pidetään merkittävänä virstanpylväänä niin sanotun Outlaw country -musiikkityylin kehityksessä. Yhdessä Willie Nelsonin ja Kris Kristoffersonin kanssa Waylon Jenningsistä tuli tämän tyylin menestyksekkäimpiä edustajia. Honky Tonk Heroes -levyä pidetään nykyisin yleisesti country-musiikin klassikkona.


title: Honky Tonk Heroes

text: Levy julkaisiin myöhemmin myös CD-muodossa, jolloin siihen lisättiin kaksi bonuskappaletta.


title: St. Paul’sin metroasema

text: St. Paul’sin metroasema on Lontoon metron Central Linen asema. Se sijaitsee Lontoon Cityssä Lontoon matkakortin maksualueella 1.


title: St. Paul’sin metroasema

text: Asema avattiin vuonna 1900 nimellä Post Office osana Central London Railwayta. Nykyisen läheiseltä St Paulin katedraalilta lainatun nimensä asema sai vuonna 1937. Katedraalin lisäksi aseman lähistöllä sijaitsevat Lontoon pörssin päärakennus ja vuonna 2010 avattu One New Change -ostoskeskus.


title: Puuilo

text: Puuilo Oy on vuonna 1982 Kainuussa perustettu tarjoustavarataloketju. Yhtiön alkuaikoina kauppaa tehtiin kylien ja kaupunkien toreilla myymällä pienrautatavaraa suoraan vanhoista linja-autoista asiakkaille. Vuosituhannen vaihteessa yhtiö aloitti myymäläverkoston rakentamisen ja linja-autokaupasta luovuttiin. Tänä päivänä Puuilo on valtakunnallinen vähittäiskaupan toimija, käsittäen yhteensä 23 tavarataloa Suomessa. Lisäksi yhtiöllä on verkkokauppa Suomessa ja Ruotsissa.


title: Puuilo

text: Puuilon tuotevalikoima kattaa mm. rakennustarvikkeet, työkalut, autotarvikkeet, puutarhatarvikkeet, lemmikkiruuat ja -tarvikkeet sekä valikoiman taloustavaroita.


title: Puuilo

text: Viimeksi päättyneellä tilikaudella Puuilon liikevaihto oli n. 115 miljoonaa euroa ja henkilöstön määrä kokoaikaisiksi muutettuna n. 340. Puuilon omistaa Adelis Equity Partners Fund I AB ja yhtiön toimiva johto.


title: Puuilo

text: Puuilo oli alussa puusepänverstas, josta toiminta alkoi kehittyä pidemmälle. Puuilo toimi ensin kommandiittiyhtiönä mutta sittemmin vaihtoi yhtiömuodokseen osakeyhtiön. Nykyään Puuilo harjoittaa vähittäiskauppaa.


title: Puuilo

text: Vuonna 2011 pääomasijoitusyhtiö Sentica Partners hankki omistukseensa 55 % Puuilo Oy:n osakekannasta. Tavoitteena on luoda Puuilolle paremmat mahdollisuudet liiketoiminnan kasvattamiseen ja laajentamiseen uusille paikkakunnille perustamalla uusia tavarataloja tai tekemällä yritysostoja.


title: Puuilo

text: Vuonna 2015 Sentica Partners myi omistuksensa. Ostajana Adelis Equity Partners Fund I ja Puuilon avainhenkilöt jatkavat yhtiön merkittävinä omistajina.


title: Puuilo

text: Puuilolla on tavaratalot seuraavilla paikkakunnilla:


Puuilo


title: Mario Monti

text: Mario Monti (s. 19. maaliskuuta 1943 Varese) on italialainen pankkiiri, poliitikko ja elinikäinen senaattori. Hän on myös Bocconin yliopiston dekaani. Monti toimi Italian pääministerinä vuosina 2011–2013.


title: Mario Monti

text: Monti toimi Euroopan unionin komissaarina kaksi peräkkäistä kautta vuosina 1995–2004. Ensimmäisellä kaudellaan hän toimi sisämarkkinoiden ja palvelujen sekä verotuksen ja tulliliiton komissaarina, toisella kaudella kilpailukomissaarina. Monti on trilateraalisen komission Euroopan puhemies ja Bilderberg-ryhmän jäsen. Hän on opiskellut muun muassa Yalen yliopistossa.


title: Mario Monti

text: Marraskuussa 2011 Monti sai tehtäväkseen uuden hallituksen muodostamisen, ja hän nousi Silvio Berlusconin seuraajaksi Italian pääministerin virkaan. Joulukuussa 2012 Berlusconin johtama Vapauden kansa -puolue veti tukensa pois Montin hallitukselta, ja muutama päivä tämän jälkeen Monti ilmoitti eroavansa pääministerin tehtävästä, kun vuoden 2013 budjetti on hyväksytty. Eroilmoituksensa Monti jätti 21. joulukuuta. Vuoden 2013 parlamenttivaaleissa Monti tavoitteli pääministerin paikkaa hänen tuekseen perustun keskustaliittouman johtajana. Liittouma sai edustajainhuoneen vaalissa 10,56 prosenttia äänistä ja senaatin vaalissa 9,13 prosenttia äänistä.


title: Khalfan Ibrahim

text: Khalfan Ibrahim (, s. 18. helmikuuta 1988 Doha, Qatar) on qatarilainen jalkapalloilija. Hyökkääjänä pelaava Ibrahima edustaa Qatarin pääsarjassa Al-Saddia.


title: Khalfan Ibrahim

text: Ibrahim siirtyi syksyllä 2004 Al-Saddiin, jossa hän saavutti Qatarin mestaruuden vuosina 2006 ja 2007. Marraskuussa 2011 Ibrahim juhli ensimmäistä Aasian Mestarien liigan mestaruuttaan Al-Saddin voitettua loppuottelussa Jeonbuk Hyundai Motorsin.


title: Khalfan Ibrahim

text: Ibrahim on edustanut Qataria vuodesta 2006 lähtien. Hän oli mukana vuoden 2011 Aasian-mestaruuskisoissa.


title: Skandaalikuningatar

text: Skandaalikuningatar on Max Ophülsin ranskalais-saksalainen elokuva vuodelta 1955. Elokuva on Ophülsin ensimmäinen värielokuva sekä myös hänen viimeinen elokuvansa. Elokuva perustuu löyhästi 1800-luvulla eläneen Lola Montezin elämään.


title: Skandaalikuningatar

text: Ensimmäisen käsikirjoitusversion teki Saint-Lawrent Cecil, mutta kun Ophüls valittiin ohjaajaksi, hän hylkäsi Cecilin käsikirjoituksen, ja palkkasi käsikirjoittajiksi Annette Wademantin ja Jacques Natansonin, joiden kanssa hän oli tehnyt yhteistyötä aiemminkin. Tuottajat ilmoittivat elokuvan perustuvan Cecilin romaaniin "La vie extraordinaire de Lola Montes", mutta sellaista romaania ei ollut olemassakaan. Elokuvasta tehtiin kolme versiota, ranskan-, saksan- ja englanninkielinen. Kullakin versiolla oli oma leikkaajansa. Elokuvan budjetti oli 2 miljoona dollaria, mikä oli suurin eurooppalaisen elokuvan budjetti toisen maailmansodan jälkeen.


title: Skandaalikuningatar

text: "Skandaalikuningattaren" vastaanotto ensi-illassa Pariisissa oli negatiivinen ja suurten lehtien kriitikot haukkuivat elokuvaa. Tuottajat vaativat Ophülsiä leikkaamaan elokuvan uudelleen, ja Ophüls teki uuden, 110-minuuttisen, version. Tuottajat eivät olleet tyytyväisiä tähänkään ja leikkasivat elokuvasta 91-minuuttisen version, joka ei menestynyt. Sittemmin elokuvasta on tehty kaksi restauroitua versiota, 1968 ja 2008. Vuonna 1968 Village Voice -lehden kriitikko Andrew Sarris kutsui elokuvaa kaikkein aikojen parhaaksi elokuvaksi.


title: Skandaalikuningatar

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Skandaalikuningatar" oli mukana heistä yhdeksän listalla.


title: Skandaalikuningatar

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Balanssi

text: Balanssi voi tarkoittaa seuraavia:


title: Fito & Fitipaldis

text: Fito & Fitipaldis on vuonna 1998 perustettu espanjalainen rock-yhtye.


title: Fito & Fitipaldis

text: Yhtye on Espanjan rock-historiassa lajissaan ensimmäinen, jonka koko tuotanto on yltänyt Espanjan 100 myydyimmän albumin listalle.


title: Fito & Fitipaldis

text: Aiemmin Platero y Tú -yhtyeessä (1989-2001) laulajana ja kitaristina toiminut Fito Cabrales (oik. Adolfo Cabrales Mato, s. 6.10.1966 Bilbao, Espanja) perusti yhtyeen voidakseen yhdistellä erilaisia musiikkityylejä aiempaa vapaammin. Radikaaliin baskirockiin keskittyneen Platero y Tú:n rinnalle perustettu Fito & Fitipaldis antoi Fitolle mahdollisuuden yhdistää rock-musiikkiin mm. rockabillyä, bluesia, swingiä ja jazzia.


title: Fito & Fitipaldis

text: Espanjan suosituimpiin yhtyeisiin lukeutuvan Fito & Fitipaldiksen ensimmäinen (A puerta cerrada, 1999) ja toinen albumi (Los sueños locos, 2001) palkittiin molemmat platinalevyillä. Kolmas vuonna 2003 julkaistu albumi Lo más lejos a tu lado myi puolestaan jo tuplaplatinaa. Seuraavana vuonna julkaistu CD:n ja DVD:n yhdistelmänä julkaistu livetaltiointi Vivo para contarlo ylitti myöskin myynnillään platinalevyn rajan.


title: Fito & Fitipaldis

text: Yhtyeen neljäs Por la boca vive el pez -albumi julkaistiin syyskuussa 2006. Levy myi tuplaplatinaa vain kahden viikon kuluttua julkaisustaan ja oli useiden viikkojen ajan Espanjan albumilistan 1.sijalla. Neljännen levyn myötä yhä suuremman suosion saavuttanut Fito & Fitipaldis palkittiin seuraavana vuonna kansallisella Premios de la Música -palkinnolla kategorioissa "paras kappale" sekä "paras rock-albumi". Lopulta albumi ylsi myyntiluvuissaan triplaplatinan tasolle. Menestyksekkään albumin kiertueella Fito & Fitipaldis esiintyi täysille katsomoille yhdessä Andrés Calamaron kanssa erillisellä pienoiskiertueella. Artistien yhteisesiintymisistä julkaistiin myöhemmin myös live-CD ja -DVD 2 son multitud.


title: Fito & Fitipaldis

text: Fito Cabralesille myönnettiin lokakuussa 2007 timanttilevy tunnustuksena yli miljoonasta Fito & Fitipaldis- yhtyeen nimen alla myydystä albumista.


title: Fito & Fitipaldis

text: Viides studioalbumi Antes de que cuente diez julkaistiin syyskuussa 2009. Levy myi kultaa jo viikon kuluttua julkaisustaan. Menestys jatkui myös vuonna 2010, kun yhtye palkittiin albuminsa ansiosta jälleen Premios de la Música –palkinnoilla. Fito & Fitipaldis sai toistamiseen tunnustuksen "parhaasta kappaleesta" ja yhtye valittiin voittajaksi myös sarjoissa "paras taiteellinen tuottaja" sekä "paras rock-albumi".


title: Amerikannäätä

text: Amerikannäätä ("Martes americana") on Pohjois-Amerikan pohjois- ja länsiosista kotoisin oleva melko pienikokoinen nisäkäs, joka kuuluu näätien sukuun ja näätäeläinten heimoon. Se on pienempi ja vaaleampi kuin lähisukulaisensa kanadannäätä.


title: Amerikannäätä

text: Amerikannäädällä on pitkänomainen, hoikka keho, matalat jalat ja tuuhea häntä, jonka pituus on noin kolmasosan sen koko pituudesta. Uros on naarasta kookkaampi: sen pituus on 36–45 senttimetriä ja paino 470–1300 grammaa. Naaras on yleensä vain 32–40 senttimetrin pituinen ja 280–850 gramman painoinen.


title: Amerikannäätä

text: Amerikannäädällä on kiilanmuotoinen pää, lyhyt kuono ja suuret, pyöreähköt korvat. Käpälissä on viisi varvasta, joissa on käyrät ja terävät kynnet. Tuuhea, kiiltävä turkki on selästä vaaleanruskea, rinnasta kermanvaalea tai oranssi, päästä harmaa sekä jaloista ja hännästä tummanruskea. Kummankin silmän sisäkulmasta otsalle ulottuu musta pystyjuova.


title: Amerikannäätä

text: Amerikannäätä on kotoisin Pohjois-Amerikan pohjoisosista. Sen levinneisyysalue ulottuu Alaskasta Yhdysvaltojen koillisreunalle ja käsittää lähes koko Kanadan metsävyöhykkeen. Mantereen länsiosissa se on levittäytynyt etelään Kalliovuoria pitkin Sierra Nevadaan asti. Metsien häviäminen on romahduttanut sen kannan levinneisyysalueen kaakkoisreunalla, missä se oli melko yleinen vielä Britannian siirtomaavallan aikana. Minnesotassa ja Ontariossa kantoja on yritetty elvyttää palautusistutuksilla.


title: Amerikannäätä

text: Amerikannäätää tavataan eniten pohjoisissa aarniometsissä, niin alavilla mailla kuin vuoristoissakin. Se suosii erityisesti vanhoja havu- ja sekametsiä, joiden pohjakerroksessa on runsaasti kantoja, puunjuuria ja kaatuneita puita. Se tekee reviirilleen yleensä useita pesiä onttoihin puunrunkoihin, kallionhalkeamiin tai toisten eläinten hylkäämiin pesäkoloihin, ja vuoraa ne lehdillä, sammalella ja muilla kasvinosilla.


title: Amerikannäätä

text: Amerikannäätä ei siedä muita oman sukupuolensa yksilöitä omalla reviirillään. Reviirin koko vaihtelee suuresti ympäristön ja ravinnon saatavuuden mukaan: uroksilla sen pinta-ala on noin 8 neliökilometriä ja naarailla 2 neliökilometriä. Näätä koluaa alueen läpi kerran 8–10 päivässä pyyntiretkillään.


title: Amerikannäätä

text: Amerikannäätä elää yleensä yksinään, vaikka luonnossa tavataankin silloin tällöin näätäpariskuntia poikasineen. Se on luonteeltaan arka mutta utelias ja liikkuu etupäässä öisin. Se pysyttelee päivät pesässään ja saalistaa auringonlaskujen ja -nousujen aikoihin, jolloin myös sen saaliseläimet ovat liikkeellä. Se on aktiivinen läpi talven ja kaivaa lumihankeen käytäviä löytääkseen pikkunisäkkäitä ravinnokseen.


title: Amerikannäätä

text: Amerikannäätä kiipeilee taitavasti ja viettää suuren osan elämästään puussa, vaikka saalistaakin enimmäkseen maassa. Se osaa myös uida ja sukeltaa hyvin. Muiden näätäeläinten tavoin se viestii lajitovereilleen vartalon asennoilla, ääntelemällä ja jättämällä voimakkaita hajujälkiä ympäristöönsä.


title: Amerikannäätä

text: Amerikannäädän lisääntymiskausi kestää kesäkuusta elokuuhun, minä aikana naaraalla on yhdestä neljään 1–4 päivän mittaista kiimajaksoa. Kiiman aikana naaras jättää ympäristöönsä hajujälkiä merkiksi seksuaalisuudesta valmiudestaan. Kosiskelumenot kestävät pitkään ja niihin sisältyy piehtarointia, leikkimistä ja painia. Sekä urokset että naaraat saattavat paritella useiden kumppaneiden kanssa lisääntymiskauden aikana.


title: Amerikannäätä

text: Raskaus kestää 220–275 päivää, vaikka varsinainen kantoaika on vain 28 päivää. Tämä johtuu siitä, että hedelmöityneet munasolut kiinnittyvät kohdunseinämään viiveellä – yleensä vasta helmikuussa. Naaras synnyttää pesäänsä 1–5 sokeaa poikasta maaliskuun lopussa tai huhtikuun alussa. Uros ei auta naarasta poikasten hoivaamisessa. Poikasten silmät avautuvat noin 40 päivän kuluttua syntymästä ja pian tämän jälkeen ne vieroittuvat emostaan. Ne poistuvat emonsa reviiriltä loppukesästä tai alkusyksystä perustaakseen oman reviirinsä.


title: Amerikannäätä

text: Amerikannäätä on kasvanut täyteen mittaansa noin 3,5 kuukauden iässä ja saavuttaa sukukypsyyden 15–24 kuukauden iässä. Vankeudessa se voi elää jopa 17 vuoden ikäiseksi, mutta luonnossa keskimääräinen elinikä on todennäköisesti huomattavasti lyhyempi.


title: Amerikannäätä

text: Amerikannäätä on kaikkiruokainen petoeläin, joka pyydystää ruoakseen pääasiassa oravia, jyrsijöitä ja muita pikkunisäkkäitä. Usein sen voi nähdä ajattamassa mielisaalistaan punaoravia puunoksalta toiselle. Lisäksi se syö lintuja, hyönteisiä ja haaskoja ja etenkin syyskesällä marjoja ja siemeniä. Se tappaa saaliinsa nopealla, voimakkaalla puraisulla niskaan.


title: Amerikannäätä

text: Amerikannäätä on pysynyt lajina elinvoimaisena, vaikka sitä metsästetään paljon arvokkaan turkkinsa vuoksi. Metsästyksen lisäksi sitä uhkaavat metsänhakkuut. Sillä ei ole varsinaisesti luonnollisia vihollisia.


Yleisurheilun maailmanmestaruuskilpailut 2017 järjestettiin Lontoossa, Britanniassa 4.–13. elokuuta. Kilpailut olivat järjestyksessään 16. ulkoradan kisat. Kilpailut käytiin Lontoon olympiastadionilla, jossa järjestettiin myös kesäolympialaiset vuonna 2012.


title: Yleisurheilun maailmanmestaruuskilpailut 2017

text: Lontoon ohella kilpailuja haki Doha. Lontoo voitti äänestyksen kisaisännyydestä äänin 16–10.


text: Suomessa kisat televisioi Yle ja Eurosport.


text: Lähde


text:
Isäntämaa
"IAAF ei listaa neutraalien urheilijoiden joukkuetta mitalitaulukossaan"


title: Adlibris

text: Adlibris on Pohjoismaiden suurin kirjojen verkkokauppa. Adlibriksen valikoimassa on yli 10 miljoonaa nimikettä suomen-, ruotsin-, englannin- ja norjankielistä kurssi-, tieto- ja kaunokirjallisuutta. Vuonna 2015 valikoimaan on lisätty myös e-kirjat sekä uusina tuotekategorioina: toimistotarvikkeet, askartelu- ja käsityötarvikkeet sekä lelut ja lastentarvikkeet.


title: Adlibris

text: Adlibris, alkuperäiseltä nimeltään AdLibris Bokhandel AB, perustettiin Ruotsissa vuonna 1997. Suomessa toiminta käynnistyi vuonna 2005. Vuodesta 2010 lähtien Adlibriksen on omistanut mediayhtiö Bonnier. Yrityksen liikevaihto oli vuonna 2012 noin 1,2 miljardia kruunua eli hieman yli 130 miljoonaa euroa. Adlibris työllistää lähes 200 työntekijää Tukholman, Morgongåvan ja Helsingin toimipisteissä. Ruotsin ja Suomen ohella Adlibris toimii myös Norjassa.


title: Adlibris

text: Yrityksen nimi tulee latinan sanoista "ad libris", suomenkieliseltä merkitykseltään "kirjoihin" tai "kirjojen luo". Se on sanaleikki sanoista "ex libris".


title: Adlibris

text: Adlibris on verkkokirjakauppa, jonka valikoimaan kuuluvia kirjoja on mahdollista ostaa ainoastaan internetin välityksellä. Kirjat toimitetaan lähimpään postitoimipisteeseen tai haluttuun R-kioskiin.


title: Jenisberg

text: Jenisberg on vanha walserilaiskylä Sveitsissä, Bergün Filisurin kunnassa, Graubündenin kantonissa. Kylä sijaitsee Landwasserjoen eteläpuolella, Filisurin ja Davosin välillä, noin 1 500 metrin korkeudessa. Kylässä on kirkko ja kesäravintola.


title: Jenisberg

text: Jenisbergin web-sivut


title: Jenisberg

text: Walsereiden historiaa


title: 3 Simoa

text: 3 Simoa on suomalainen elokuva, jonka ohjasi ja käsikirjoitti Teemu Nikki. Pääosia elokuvassa näyttelevät Rami Rusinen, Olli Rahkonen ja Paula Vesala. Elokuvaa kuvattiin vuoden 2011 heinä-elokuussa Helsingissä, ja se sai ensi-iltansa syyskuussa 2012. Elokuvan tunnuslaulu on Joojoomies (esittäjinä Fredi Lunden ja Nöpsy).


title: 3 Simoa

text: Simo (Rahkonen) ja Lasse (Rusinen) ovat helsinkiläisiä murtovarkaita, jotka tekevät asuntomurtoja työkseen. Elokuva alkaa kohtauksella, jossa Simo ja Lasse ovat murtautuneet erään perheen omakotitaloon, ja yhtäkkiä perhe tuleekin kotiin ja miehille tulee kiire ryöstösaaliineen. Pakomatkalla Simo kohtaa yhden illan juttunsa, Eevan (Vesala), jolla on nykyään poikavauva nimeltä Simo. Eeva ei tunnista Simoa (Rahkonen). Simo kertoo Lasselle Eevan kalliista perintökorusta, jonka hän näki aiemmin Eevalla, ja miehet päättävät varastaa korun kuitatakseen Simon velat ja perustaakseen Bar Dillinger -ravintolan Thaimaahan.


title: 3 Simoa

text: Myöhemmin samana päivänä Lasse suuntaa Eevan luo esittäen Simoa, joka on Simo-vauvan oikea isä. Eeva ei aluksi usko, että Lasse on oikeasti Simo, mutta Lasse saa hänet ylipuhuttua uskomaan häntä. Eeva ottaa hänet sisälle ja pyytää jäämään poikansa Simon puolivuotissynttäreille. Lasse ahdistuu, mutta päättää silti jäädä. Juhlissa Lasse tapaa Eevan sukulaisia ja valehtelee heillekin henkilöllisyydestään. Myöhemmin myös Simo ilmestyy juhliin, jolloin koko juoni ja miesten oikea henkilöllisyys selviävät Eevalle, joka suuttuu ja menettää luottamuksensa Lasseen. Simo varastaa Eevan korun, jonka Lasse lupaa tuoda Eevalle takaisin. Lopussa miesten tiet erkanevat, eikä Lasse haluakaan enää varastaa, vaan perustaa perheen Eevan kanssa. Lasse vie korun Eevalle ja kertoo kuka oikeasti on.


title: Aaron Taylor-Johnson

text: Aaron Taylor-Johnson (13. kesäkuuta 1990) on brittiläinen näyttelijä, joka on esiintynyt muun muassa elokuvissa "Nowhere Boy", "Kick-Ass", "Raakalaiset", "" ja "Yön eläimet".


title: Aaron Taylor-Johnson

text: 21. kesäkuuta 2012 Aaron Johnson meni naimisiin ohjaaja Sam Taylor-Woodin kanssa. Silloin pari vaihtoi sukunimekseen Taylor-Johnson. He olivat tavanneet Johnsonin näytellessä John Lennonia Taylor-Woodin "Nowhere Boyssa" (2009). Pariskunnalla on vuosina 2010 ja 2012 syntyneet lapset. Lisäksi Taylor-Woodilla on kaksi lasta aiemmasta avioliitostaan.


title: Revitty harso

text: Revitty harso (HORUSCD-122) on Gora-yhtyeen kokoelma-albumi, joka sisältää yhtyeen ainoaksi jääneen 1986 julkaistun singlen Se vie / Cinderella sekä useita radiostudiosessioita että demoäänityksiä uudelleenmasteroituina. Singlellä yhtyeen nimenä oli Revitty Harso. Albumilla, joka siis julkaistu alkuperäisellä Gora-nimellä, olevaa musiikkia on aikalaiskirjoituksissa kuvailtu rajuksi kitararockiksi melodisuudella täydennettynä . Musiikia on kuvailtu myös tylyksi rockbiitiksi ja sanoituksia omituisen vaikeaselkoisiksi. Kokoelma-albumi on julkaistu syyskuussa 2011.


title: KNM Seagull

text: KNM Seagull oli Norjan merivoimien tykkinen, joka valmistui Britannian kuninkaallisen laivaston Seagull-luokan prikitakiloituna sluuppina.


title: KNM Seagull

text: "HMS Seagull" tilattiin 12. joulukuuta 1804 John Kingiltä Doverista. Sen köli laskettiin helmikuussa 1805 ja alus laskettiin vesille 1. heinäkuuta 1805. Alus valmistui 8. heinäkuuta - 21 . lokakuuta 1805 Sheernessissä ja se otettiin palvelukseen elokuussa ensimmäisenä päällikkönään komentaja Robert Cathcart.


title: KNM Seagull

text: Se aloitti aktiivipalveluksensa Pohjanmerellä ja Downsissa. Sen ollessa Tanskan aluevesillä 19. kesäkuuta 1808 Tanska-Norjan laivaston priki "Lougen" ja kuusi tykkivenettä upottivat sen, jolloin aluksen miehistöstä sai surmansa kahdeksan ja 20 haavoittui. Tanskalaiset nostivat aluksen ja kunnostivat sen oman laivastonsa tarpeisiin. Se palveli Tanskan laivastossa vuoden 1814, ennen kuin se luovutettiin perustettavana olevalle Norjan laivastolle. Se poistettiin palveluksesta 1817.


title: Roger Christian

text: Roger Allen "Rog" Christian (1. joulukuuta 1935 Warroad, Minnesota – 9. marraskuuta 2011 Grand Forks, Pohjois-Dakota) oli yhdysvaltalainen jääkiekkoilija ja olympiavoittaja.


title: Roger Christian

text: Christian kuului Yhdysvaltain maajoukkueeseen, joka saavutti maan ensimmäisen jääkiekon olympiavoiton Squaw Valleyssä 1960. Innsbruckissa 1964 Christianin edustama Yhdysvaltain joukkue oli viides.


title: Roger Christian

text: Christianin Gordon-veli saavutti jääkiekon olympiahopeaa ja Bill-veli sekä tämän poika Dave saman lajin olympiakultaa.


title: Roger Christian

text: Vuonna 1989 Christian nimettiin Yhdysvaltain jääkiekon kunniagalleriaan. Hän kuoli 9. marraskuuta 2011 75-vuotiaana.


title: Ilmahehku

text: Ilmahehku on ilmakehässä syntyvää heikkoa valoa, jota tulee kaikkialta taivaalta. Ilmahehku on mahdollista havaita vähäisenä kirkastumisena noin 15 asteen korkeudelle horisontista. Ilmahehku näkyy parhaiten juuri horisontin suunnassa siksi, että siinä suunnassa katsomme paksuimman ilmakerroksen läpi.


title: Ilmahehku

text: Päivällä Auringon säteily hajottaa happimolekyylejä atomeiksi ja irrottaa atomeista elektroneja. Kun atomit taas yhtyvät molekyyleiksi tai vapaat elektronit liittyvät ioneihin, vapautuu energiaa, joka havaitaan säteilynä.


title: Ilmahehku

text: Ilmahehkun näkyvä osa syntyy pääasiassa happiatomien yhtyessä molekyyleiksi. Tämä säteily saa alkunsa 80–120 kilometrin korkeudella. Suurin osa ilmahehkusta on kuitenkin infrapunasäteilyä. Noin 250–300 kilometrin korkeudella on toinen ilmahehkua tuottava kerros, jonka säteily on peräisin lähinnä elektronien ja ionien rekombinaatioista. Tämä säteily on enimmäkseen infrapuna-alueella.


title: Ilmahehku

text: Ionosfäärissä syntyvä ilmahehku muodostaa taivaalle tasaisen valaistuksen, joka on kirkkaampi kuin kaikkien tähtien aiheuttama valaistus. Ilmahehkun vuoksi kuuton pimeä yökään ei ole aivan pimeä.


title: Ahmed Mohamedina

text: Ahmed Mohamedina (s. 12. helmikuuta 1984 Khemisset, Marokko) on marokkolainen jalkapalloilija. Maalivahtina pelaava Mohamedina edustaa Marokon pääsarjassa pelaavaa Olympique Khouribgaa.


title: Ahmed Mohamedina

text: Mohamedina on edustanut Marokkoa vuodesta 2011 lähtien. Hän pelasi toisen maaottelunsa LG cupissa Ugandaa vastaan 11. marraskuuta 2011.


title: Dyson (yhtiö)

text: Dyson Ltd on vuonna 1992 James Dysonin perustama brittiläinen teknologiayhtiö, joka suunnittelee ja valmistaa pölynimureita, käsienkuivaimia sekä lavattomia tuulettimia ja lämmittimiä. Sen tuotteita myydään yli 50 maassa, ja sillä on yli 3 100 työntekijää eri puolilla maailmaa. Yhtiö kehuu tuotteitaan innovatiivisiksi ja mullistaviksi, sillä ne toimivat täysin erilaisella tavalla kuin kilpailijansa. Dysonin perustaja James Dyson valmisti kuuluisasta DC01-imuristaan 5 127 prototyyppiä työpajassaan talonsa takana ennen kuin hyväksyi sen toimivaksi tuotteeksi ja lanseerasi sen markkinoille.


title: Dyson (yhtiö)

text: Dyson-pölynimurit käyttävät sykloniteknologiaa pölyn ja muiden hiukkasten erottamiseen ilmavirrasta. Likainen ilma imetään kartiomaiseen, sykloniksi kutsuttavaan säiliöön, missä se joutuu voimakkaaseen ilmapyörteeseen. Keskipakoisvoima heittää hiukkaset ulos ilmavirrasta säiliön seinille, josta ne putoavat pölysäiliöön. Pölynimurissa on useita syklonipyörteitä. Parhaimmillaan keskipakoisvoima on jopa 100 000 G:n suuruinen.


title: Dyson (yhtiö)

text: Dyson Air Multiplier ja Dyson Hot käyttävät Air Multiplier -teknologiaa, jolloin ne voivat puhaltaa ilmaa ilman perinteisiä tuulettimien lapoja. Ilma imetään sisään tuulettimen jalan alaosasta pienen tuulettimen avulla ja puhalletaan ulos pienestä lovesta ympyrän reunalla. Ympyrä sekoittaa ilmavirran niin, että sen nopeus 15-kertaistuu tuulettimissa ja kuusinkertaistuu Dyson Hot -lämmittimessä tarjoten jatkuvan ilmavirran.


title: Rodney Paavola

text: Rodney Earland "Rod" Paavola (21. elokuuta 1939 Hancock, Michigan – 3. joulukuuta 1995) oli yhdysvaltalainen jääkiekkoilija ja olympiavoittaja.


title: Rodney Paavola

text: Amerikansuomalainen Paavola kuului Yhdysvaltain maajoukkueeseen, joka saavutti maan ensimmäisen jääkiekon olympiavoiton Squaw Valleyssä 1960. Lisäksi hän pelasi maajoukkuetasolla vuoden 1959 MM-kilpailuissa.


title: Erik Benzelius vanhempi

text: Erik (Henrici) Benzelius vanhempi (1632–1709) oli Uppsalan arkkipiispa. Toimittuaan ensin Uppsalan yliopiston professorina hänet nimitettiin 1687 Strängnäsin piispaksi ja vuonna 1700 Ruotsin arkkipiispaksi. Hänellä oli suuri vaikutusvalta kirkon elämässä, ja hän myös nautti Benzeliukselle poikansa Kaarlen uskonnollisen kasvatuksen uskoneen kuningas Kaarle XI:n luottamuksesta.


title: Erik Benzelius vanhempi

text: Hänen poikiaan olivat arkkipiispat Erik Benzelius nuorempi, Henrik Benzelius ja Jakob Benzelius. Ne hänen pojistaan, jotka eivät astuneet kirkon palvelukseen, aateloitiin nimellä Benzelstierna.


title: Erik Benzelius vanhempi

text: Erik Benzelius oli ensimmäisessä avioliitossa (1668–1693) Margaretha Odhelian kanssa, joka kuului Buren sukuun. Margaretha Odhelia professori oli Erik Odheliuksen ja Margareta Laurelian tytär. Margareta Laurelian isä taas oli Olof Laurelius. 1695 Benzelius avioitui Anna Mackeij'n kanssa, joka oli ruukinpatruuna Isak Mackeyn tytär, mutta tästä avioliitosta ei syntynyt lapsia. Ne lapset, jotka eivät astuneet kirkon palvelukseen, aateloitiin isänsä palvelusten aniosta nimellä Benzelstierna.


title: Malo-Kalinkinin silta

text: Malo-Kalinkinin silta () on Gribojedovin kanavan ylittävä silta Pietarissa. Se yhdistää toisiinsa Kolomnan ja Pokrovskin saaret. Se on rakennettu vuonna 1783 ja uusittu 1907-1908 ja 1952. Silta on saanut nimensä lähellä olleestä Kaljulan suomalaiskylästä.


title: Erik Benzelius nuorempi

text: Erik Benzelius nuorempi (1675–1743) oli Uppsalan arkkipiispa vuosina 1742–1743. Opiskelujensa jälkeen Benzelius teki laajan ulkomaanmatkan Saksaan, Ranskaan ja Englantiin,jonka kuluessa hän perehtyi monipuolisesti ajan tieteelliseen elämään ja tutustui aikansa johtaviin tiedemiehiin, muun muassa Leibnitziin. Palattuaan hän toimi ensin vuodesta 1702 hän oli Uppsalan yliopiston kirjastonhoitaja, vuodesta 1723 professori, vuodesta 1726 Göteborgin piispa ja vuodesta 1731 Linköpingin piispana. Vuonna 1742 hänet nimitettiin Upsalan arkkipiispaksi, mutta hän kuoli ennen astumistaan virkaan. Monipuolisten tietojensa ja suhteittensa ulkomaisiin tiedemiehiin avulla Benzelius vaikutti Ruotsin kirjalliseen elämään. Hän kartutti Upsalan kirjastoa noin 3 300 niteellä, toimitti aikanaan harvinaisia kriittisiä historiallia lähdejulkaisuja sekä perusti 1710 oppineen "Collegium curiosorum"-seuran sekä Ruotsin ensimmäinen tieteellisen aikakauskirjan "Acta literaria Sueciae" vuonna 1720. Vaikka Benzeliusta mainitaan olleen uskonnolliselta kannaltaan suvaitsevainen, vastusti hän Johan Konrad Dippeliä (1673–1734) vaatien tämän karkottamista maasta.


title: Erik Benzelius nuorempi

text: Benzeliuksen isä oli Erik Benzelius vanhempi ja hänen veljensä Jakob Benzelius. Hänen poikansa aateloitiin nimellä Benzelstierna.


title: Jakob Benzelius

text: Jakob Benzelius (1683–1747) oli Uppsalan arkkipiispa vuosina 1744–1747. Hän toimi vuodesta 1718 teologian professorina Lundin yliopistossa, vuodesta 1731 Göteborgin piispana ja vuodesta 1744 Upsalan arkkipiispana. Hattupuolueen jäsenenä ja oikeaoppisuuden puolustajana tunnettu Benzelius oli 1720-luvun vaikutusvaltaisin henkilö Ruotsin valtiollisessa ja kirkollisessa elämässä. Hänen jumaluusopin väitöskirjansa "Epitome repetitionis theologiae" levisi laajalti valtakunnassa ja Suomenkin kouluissa se oli oppikirjana useiden vuosien ajan. Hänen toinen teoksensa "Repetitio theologica" (1735) oli tarkoitettu ylioppilaille ja papeille.


title: Jakob Benzelius

text: Benzeliuksen isä oli Erik Benzelius vanhempi ja hänen veljensä Erik Benzelius nuorempi. Hänen lapsensa aateloitiin nimellä Benzelstierna.


title: Younès Belhanda

text: Younès Belhanda (s. 25. helmikuuta 1990 Avignon, Ranska) on marokkolainen jalkapalloilija. Keskikentällä pelaava Belhanda edustaa Ukrainan valioliigassa pelaavaa Dynamo Kiovaa.


title: Younès Belhanda

text: Belhanda on edustanut ammattilaisurallaan vuodesta 2009 lähtien Montpellier’ta. Hän liittyi joukkueen junioreihin vuonna 2003. Belhanda aloitti uransa ammattilaisena Montpellier’n noustua Ranskan pääsarjaan kaudeksi 2009–2010 ja solmi joukkueen kanssa kolmen vuoden sopimuksen heinäkuussa 2009. Belhanda pelasi ensimmäisen pääsarjaottelunsa 8. elokuuta 2009 kotiottelussa Paris Saint-Germainia vastaan. Hän sai ottelun aika myös keltaisen kortin. Belhandan avausmaali syntyi 19. syyskuuta 2009 kotiottelussa Marseillea vastaan. Hän pelasi alkukaudesta aloituskokoonpanossa, mutta myöhemmin kauden loppua kohden Belhandan rooli vaihtui vaihtopelaajan rooliin. Hän sai kahden keltaisen myötä ensimmäisen punaisen kortin 13. tammikuuta 2010, vierasottelussa Monacoa vastaan.


title: Younès Belhanda

text: Kaudella 2010–2011 Belhanda pelasi pääosin aloituskokoonpanossa pelintekijän roolissa ja ajoittain myös laidoilla. Hän pelasi kauden aikana 36 ottelua Ranskan pääsarjassa, joissa hän teki yhteensä kolme maalia. Kauden avausmaali syntyi kotiottelussa Sochaux'ta vastaan. Kauden päätteeksi Belhanda oli saavuttamassa Ranskan liigacupissa hopeaa, kun joukkue hävisi loppuottelussa Marseillelle maalein 1–0.


title: Younès Belhanda

text: Belhanda siirtyi heinäkuussa 2013 Dynamo Kiovaan. Hän pelasi avauskaudellaan 22 sarjaottelua Ukrainan valioliigassa, joissa hän teki kuusi maalia. Belhanda teki muun muassa kolme maalia Metalurh Donetskia vastaan, kun Dynamo Kiova voitti ottelun maalein 9–1.


title: Younès Belhanda

text: Maajoukkuetasolla Belhanda edusti aluksi nuorten tasolla Ranskan alle 20-vuotiaita kahden ottelun verran. Vuodesta 2010 lähtien hän on edustanut aikuisten tasolla Marokkoa. Belhanda pelasi ensimmäisen maaottelunsa Marokon paidassa 17. marraskuuta 2010 Pohjois-Irlantia vastaan.


title: Younès Belhanda

text: Belhanda valittiin Marokon joukkueeseen vuoden 2012 Afrikan-mestaruuskisoihin, jossa hän pelasi Marokon avausmiehistössä. Kisat päättyivät Marokon osalta alkulohkoon. Belhanda onnistui kerran maalinteossa Marokon viimeisessä ottelussa Nigeriä vastaan.


title: Younès Belhanda

text: Belhanda valittiin Marokon joukkueeseen myös vuoden 2013 Afrikan-mestaruuskisoihin, jossa hän pelasi Marokon avausmiehistössä. Kisat päättyivät Marokon osalta alkulohkoon, pelattuaan kaikki kolme ottelua tasan.


title: Nikolskin kauppahalli

text:
Nikolskin kauppahalli ( tai Нико́льские ряды́ "Nikolskije rjady") on vanha kauppahallirakennus Pietarin keskustassa Sadovaja-kadun varrella lähellä Pyhän Nikolaoksen merikatedraalia. Se on rakennettu vuosina 1788-1789.
Halli rakennettiin yksityisillä varoilla Katariina Suuren hyväksymän suunnitelman mukaan. Alkujaan siinä oli rivissä itsenäisiä kauppaliikkeitä, joiden alakerta oli varsinainen myymälätila ja yläkerrassa oli toimisto tai varasto.


title: Nikolskin kauppahalli

text: Halli oli vuosia tyhjillään ja pääsi huonoon kuntoon. Marraskuussa 2010 se myytiin yksityiselle omistajalle noin 100 miljoonalla eurolla. Hallia alettiin kunnostaa vuonna 2011. Rakennukseen on tarkoitus tehdä kauppoja ja hotelli. Sisäpiha katetaan korkealla lasikatolla. Muutossuunnitelmat ovat närkästyttäneet kaupungin kulttuuriperinnön vaalijoita, sillä rakennus on yksi harvoista säilyneistä 1700-luvun rakennuksista Pietarissa.


title: Balin

text: Balin on kääpiö J. R. R. Tolkienin kirjoissa. Balinista kerrotaan pääosin "Hobitissa", mutta hänellä on myös pieni sivuosa "Taru sormusten herrasta" -teoksessa.


title: Balin

text: Balin oli yksi kolmestatoista kääpiöstä, jotka lähtivät Yksinäiselle vuorelle hakeakseen takaisin aarteen, jonka Smaug-lohikäärme oli kääpiöiltä varastanut vuosisatoja sitten. Balin oli toiseksi vanhin kääpiöistä, seuraavana Thorin Tammikilven jälkeen. Gandalf-velho, joka myös otti osaa retkeen, valitsi kääpiöille voroksi (eli aarteenmetsästäjäksi) Bilbo Reppulin, jolloin retkikunnan lukumäärä oli 14 plus Gandalf.


title: Balin

text: Joukkio koki monia seikkailuja ennen Yksinäiselle vuorelle pääsyä, ja Balin kiintyi Bilboon muita kääpiöitä enemmän, ja heistä tuli hyviä ystäviä. Yksinäisellä vuorella lohikäärmeen kuoltua tuli Esgarothista sekä Synkmetsästä ihmisiä ja haltioita Vuoren aarretta etsimään (he luulivat kääpiöiden saaneen surmansa). Useiden käänteiden jälkeen alkoi Viiden armeijan taistelu, josta on kerrottu "Hobitissa". Bilbo palaa kotiinsa Gandalfin seurassa, ja kirjan lopussa Gandalf tulee Bilboa tapaamaan Balinin kanssa.


title: Balin

text: Balinista ei ole paljon tietoa kirjoissa. Hänellä on ainakin yksi veli, Dwalin, ja hän on korkea-arvoinen kääpiöiden joukossa. Balin vei retkikunnan valtaamaan takaisin Moriaa (entistä Khazâd-dumia), joka oli joutunut örkkien käsiin (sekä Durinin Turman). Balin tuhosi örkkien vallan Moriassa ja julistautui Morian ruhtinaaksi. Arvonimeään hän ei saanut kauan pitää, sillä hänet surmattiin ja haudattiin yhteen sen saleista. Sormuksen ritarit löysivät hänen hautansa samannimisessä teoksessa.


title: Balin

text: "Hobitti"-elokuvissa Balin on kirjaversiosta poikkeavasti seurueen vanhin kääpiö. Häntä näyttelee Ken Stott.


title: Virsiä

text: Virsiä on Samuli Edelmannin albumi vuodelta 2007. Korkeimmillaan se on yltänyt Suomen virallisella albumilistalla sijalle 1. Albumi on myynyt tuplaplatinaa.


title: Furman

text: Furman on muun muassa seuraavien henkilöiden sukunimi:


title: Daley

text: Daley on muun muassa seuraavien henkilöiden sukunimi:


title: Hayden

text: Hayden on muun muassa seuraavien henkilöiden nimi:


title: Suomen sisällissodan vankileirit

text: Suomen sisällissodan vankileirit olivat vuonna 1918 Suomen sisällissodan seurauksena perustettuja vankileirejä, joille koottiin antautuneita punakaartien taistelijoita sekä muita punaisten ja työväenliikkeen toiminnassa mukana olleita tai siitä epäiltyjä. Leirit olivat sodan voittaneen osapuolen valkoisten perustamia, punaiset säilyttivät sodan aikana ottamiaan vankeja lähinnä hallussaan olleissa vankiloissa. Joitakin sisällissodan aikaisia vankileirejä on kutsuttu myös keskitysleireiksi.


title: Suomen sisällissodan vankileirit

text: Vankileirejä oli keväällä 1918 yhteensä useita kymmeniä. Kesän aikana vangit keskitettiin ensin 16 ja lopulta 13 keskusleiriin. Yhteensä niillä oli vangittuna yli 80 000 ihmistä, joukossa oli myös naisia ja lapsia sekä maassa olleita Venäjän armeijan sotilaita. Vangeista kuoli eri syistä arviolta 12 000–14 000.


title: Suomen sisällissodan vankileirit

text: Ensimmäiset vankien pidätyskeskukset syntyivät heti sodan alkuvaiheessa rintamalinjan pohjoispuolelle Svinhufvudin hallituksen eli valkoisten hallitsemalle alueelle. Suuria vankikeskittymiä oli syntynyt muun muassa Ouluun, Kokkolaan, Seinäjoelle ja Kuopioon. Aluksi vankeja säilytettiin muun muassa vankiloissa ja kouluissa sekä muissa julkisissa rakennuksissa. Myös työväen- ja seuratalot olivat yleisiä; joillakin paikkakunnilla, kuten Varkaudessa, heitä pidettiin jopa kirkossa.


title: Suomen sisällissodan vankileirit

text: Helmikuun lopulla alettiin kenraali Mannerheimin 25. helmikuuta antaman kuulutuksen perusteella vangita antautuneiden punaisten lisäksi myös muita työväenliikkeen toiminnassa mukana olleita henkilöitä. Hän kehotti joukkojaan pidättämään kaikki vapaalla jalalla olevat, jotka ovat "vaaraksi asiallemme". Seurauksena oli laajamittaisia vangitsemisia, niin että parin viikon kuluttua vankeja oli jo noin 4 000. Yksi ensimmäisistä varsinaisista vankileireistä oli Kuopion vankileiri, jossa maaliskuun alkuun mennessä oli jo lähes 3 000 vankia. Maaliskuun aikana perustetuista leireistä suurimpia olivat Kuopion lisäksi Vaasan ja Oulun vankileirit.


title: Suomen sisällissodan vankileirit

text: Myös punaiset saivat sodan alkuvaiheessa jonkin verran vankeja. Esimerkiksi helmikuussa tapahtuneiden Siuntion ja Kirkkonummen valtausten yhteydessä punaiset ottivat 467 vankia, jotka sijoitettiin Helsingin ruotsalaisen reaalilyseon tiloihin. Kouvolassa punaiset pitivät vankeja paikallisella työväentalolla, jonne valkoisia siirrettiin eri puolilta Kymenlaaksoa.


title: Suomen sisällissodan vankileirit

text: Valkoisten vangiksi ottamien punaisten määrä kasvoi kevään aikana sitä mukaa kun heidän joukkonsa etenivät rintamalinjan eteläpuolella. Huhtikuun alussa Tampereen valtauksen yhteydessä vangiksi jäi yli 10 000 punaista, jotka sijoitettiin pääosin kaupunkiin perustettuun Kalevankankaan vankileiriin. Huhti-toukokuun aikana valkoisten joukot saivat saksalaisten avustamina vangeiksi yhteensä noin 80 000 punakaartilaista tai sellaiseksi epäiltyä. Kiinni otettiin varsinaisten aseistettujen taistelijoiden lisäksi myös muita punaisten puolella toimineita siviilejä sekä työväenliikkeen aktiiveja. Sotaministeriön alaisuuteen perustettiin 24. huhtikuuta sotavankilaitos vastaamaan vangeiksi otetuista punaisista ja organisoimaan vankileirien toimintaa.


title: Suomen sisällissodan vankileirit

text: Lahdessa sijainneelle niin sanotulle "Fellmanin pellolle" oli toukokuun alkupäivinä koottu noin 22 000 antautunutta punaista ja kohti itää pyrkinyttä pakolaista, joista osa päästettiin lähtemään runsaan viikon kuluttua. Uusia vankileirejä perustettiin huhti-toukokuun aikana lukuisille paikkakunnille. Niistä suurimmilla oli 8 000–10 000 vankia. Sellaisia olivat Tampereen lisäksi muun muassa Suomenlinnan, Hämeenlinnan, ja Lahden Hennalan vankileirit. Vankileirejä oli kevään aikana enimmillään jopa 60, eräiden lähteiden mukaan 64. Suurin osa niistä oli suhteellisen pieniä pidätysleirejä, joilta vankeja siirrettiin suuremmille leireille, niin että kesäkuun alussa oli jäljellä enää 26 leiriä. Sotavankilaitoksen johtajan V. O. Juveliuksen suunnitelmien mukaan leirien määrää vähennettiin kesäkuun aikana aluksi kuuteentoista ja sen jälkeen kolmeentoista keskusleiriin.


title: Suomen sisällissodan vankileirit

text: Sodan päättymisen jälkeen punakaartilaisia pakeni Neuvosto-Venäjän lisäksi myös Pohjois-Ruotsiin, jonne heitä vuoden 1918 aikana saapui 201. Ruotsin viranomaisten mukaan kaikki eivät täyttäneet pakolaisen määritelmää ja heidät suljettiin Morajärven internointileirille, joka sijaitsi nykyisen Kainuun kunnan alueella. Internointileirillä myös kuoli ainakin yksi vanki. Morajärven internointileiriltä tuotiin Oulun vankileirille 42 punavankia syyskuun 5. päivänä 1918.


title: Suomen sisällissodan vankileirit

text: Sotavankileirit lakkautettiin virallisesti 15. syyskuuta 1918, jolloin ne siirtyivät Sotavankilaitokselta siviiliviranomaisen eli vankeinhoitohallituksen alaisuuteen. Kahdeksan niistä jatkoi toimintaansa pakkotyölaitoksena ja muut leirit suljettiin syksyn 1918 aikana. Samassa yhteydessä noin 40 000 vangin tuomiot muutettiin ehdollisiksi ja heidät vapautettiin. Tämän jälkeen vielä noin 10 000 vankia armahdettiin 30. lokakuuta 1918. Jäljelle jäi noin 6 100 punavankia, jotka pysyivät vangittuina pakkotyölaitoksissa. Vuonna 1921, jolloin kansalaisuus palautettiin 40 000 entiselle punavangille jäljellä oli enää 100 vankia. Muut pakkotyölaitokset lakkautettiin ja heidät siirrettiin Tammisaaren pakkotyölaitokseen, josta Väinö Tannerin sosialistihallitus armahti viimeiset 50 vankia vuonna 1927.


title: Suomen sisällissodan vankileirit

text:
Kalevi Sorsan I hallitus maksoi korvauksia vielä elossa oleville 11 600 entiselle punavangille vuonna 1973.
Valkoisten tarkoituksena oli tutkia kaikki sisällissotaan osallistuneet punaiset ja langettaa heille tuomiot oikeudenkäyntien jälkeen. Tuomioita vankileireillä jakoivat aluksi valkoisten perustamat kenttäoikeudet, jotka toimivat usein täysin mielivaltaisesti. Niiden toimintaa ohjasi lähinnä kostonhimo ja tuomioita jaettiin epämääräisten ilmiantojen perusteella. Isännät ja tehtaanjohtajat saattoivat käydä leireillä määräämässä kenet ammutaan ja samalla vapauttaa hyvinä pitämiään työmiehiä, joita he tarvitsivat.


title: Suomen sisällissodan vankileirit

text: Kenttäoikeudet jakoivat vangit kolmeen eri ryhmään. Ryhmä I käsitti henkilöt, jotka piti ampua välittömästi. Heitä olivat punaisten johtajat, agitaattorit sekä aseistetut venäläiset. Teloitettuja oli yhteensä satoja. Ryhmä II:n kuuluivat käytännössä kaikki muut punakaartilaiset ja Ryhmä III puolestaan sisälsi vapautettavat vangit. "Laki maanpetostuomioistuimesta" syntyi 29. toukokuuta pitkän kädenväännön jälkeen valkoisen armeijan ja senaatin välillä, jonka jälkeen perustettiin valtiorikosoikeus. Se tarvitsi käyttöönsä yli tuhat lakimiestä, eli lähes kaikki suomalaiset juristit.


title: Suomen sisällissodan vankileirit

text: Valtiorikosoikeuden tuomioistuimet saatiin lopulta kokoon 18. kesäkuuta 1918, mutta niidenkään toiminta ei vastannut puolueetonta lainkäyttöä. Noin 70 000 punavankia todettiin syyllisiksi muun muassa valtio- ja maanpetokseen sekä murhiin, ryöstöihin ja tuhopolttoihin. Vaikka kapinasta katkeroituneiden valkoisten keskuudessa esiintyi edelleen kostomentaliteettia, saivat syytetyt valtiorikosoikeudelta enimmäkseen ehdonalaisia tuomioita. Kuolemaan tuomittiin 555 punavankia, mutta vain 113 teloitettiin, koska myös armahdusta oli mahdollista anoa. Osa vangituista todettiin syyttömiksi ja vapautettiin syytteistä. Osa todettiin myös kokonaan aiheettomasti pidätetyiksi.


title: Suomen sisällissodan vankileirit

text: Sisällissota ja vankeus olivat monin paikoin estäneet maanviljelyksen, jonka takia maassa oli ankara elintarvikepula, mikä näkyi erityisesti vankileireillä. Kehnon ravinnon vuoksi vankileirien kuolleisuus nousi korkeaksi. Hätää lisäsi voittajien kostomentaliteetti, viha ja välinpitämättömyys. Monista punavangeista myös tuntui, että heidän omat johtajansa olivat pettäneet joukkonsa paetessaan Venäjälle.


title: Suomen sisällissodan vankileirit

text: Vankien olosuhteet heikkenivät nopeasti ruokavarantojen loputtua toukokuussa. Seurauksena oli tuhansien punavankien kuolema aliravitsemuksen ja kulkutautien, kuten isorokon ja espanjantaudin seurauksena. Kesäkuussa kuoli 2 900, heinäkuussa 5 000, elokuussa 2 200 ja syyskuussa 1 000. Tammisaaren vankileirillä kuolleisuus oli 34 %, kun muilla leireillä se oli 5 - 20 %. Kaikkiaan punavankeja kuoli noin 11 000 – 12 000. Kuolleet haudattiin yleensä joukkohautoihin leirien lähelle, muita joitakin vainaja annettiin myös omaisille haudattaviksi kotiseuduilleen.


title: Suomen sisällissodan vankileirit

text:
Leirien vankimäärän lähteenä on Jaakko Paavolaisen teos "Vankileirit Suomessa 1918" ja kuolleiden määrän lähteenä Suomen sotasurmat 1914–1922 -tietokanta, ellei toisin ole viitattu. Yhteensä vankileirejä toimi enimmillään 64, joista vangit keskitettiin kesän 1918 aikana 13 leirille.
Helsingin vankileiri muodostui Suomenlinnan, Katajanokan, Santahaminan ja Isosaaren vankileireistä, jotka on luettelossa mainittu erikseen.
Varsinaisia sotavankileirejä pienempiä leirejä, joita on kutsuttu myös pidätysleireiksi, toimi eri puolilla maata ainakin 50–60. Niistä on hyvin vaikea saada tietoja, koska leirien arkistot ovat suurimmaksi osaksi kadonneet tai säilyneet puuttellisesti.


title: Nevan rannan sfinksit

text: Nevan rannan sfinksit ovat kaksi egyptiläistä sfinksiä, jotka on tuotu Pietariin Yliopistonrantakadulle 1800-luvulla. Ne sijaitsevat Neva-joen rannalla Vasilinsaarella Repin-instituutin sisäänkäynnin kohdalla.


title: Nevan rannan sfinksit

text: Sfinksit on tehty aikoinaan faarao Amenhotep III:lle. Kreikkalainen arkeologi löysi ne vuonna 1820. Hän päätti myydä toisen rahoittaakseen kaivauksiaan. Venäläinen matkailija näki sen ja päätti ostaa molemmat. Varainhankinta kesti niin kauan, että sfinksit ehdittiin myydä Ranskaan. Ranskalainen ostaja kuitenkin perui kaupan, ja Venäjä sai sfinksit. Niiden kuljetus oli pulmallista, jo pelkkä laivamatka kesti yli vuoden. Toinen graniittinen sfinksi on vaurioitunut toisen maailmansodan aikana.


title: Polykystinen maksatauti

text: Polykystinen maksatauti on yleensä perinnöllinen sairaus, jossa maksassa tavataan lukuisia erikokoisia kystia (maksakysta). Sairauteen liittyy useiden epämuodostuneiden sappiteiden kasvu. Sairaudella on yhteys synnynnäiseen maksafibroosiin ja polykystiseen munuaistautiin. Polykystinen maksatauti on harvinaisempi ja lievempi kuin munuaisten sairaus.


title: Polykystinen maksatauti

text: Taipumus useiden kystien kehittymiseen on todennäköisesti olemassa jo syntyessä, mutta kystat yleensä suurenevat ja aiheuttavat ongelmia vasta aikuisiällä. Kystat voivat kasvaa jopa 10-senttisiksi. Maksa voi laajentua huomattavasti. Sairauden ei kuitenkaan katsota lyhentävän odotettavissa olevaa elinaikaa.


title: Polykystinen maksatauti

text: Kystien määrä ja kasvu liittyy mahdollisesti estrogeenitasoon, joten naisilla ongelma on pahempi. Useimmat potilaat diagnosoidaan neli- tai viisikymppisinä. Sairauteen ei aina liity selkeitä oireita, mutta turvonnut, kivulias vatsa ja hepatomegalia ovat tyypillisiä. Monesti sairaus havaitaan täysin sattumalta tai munuaissairauden toteamisen yhteydessä. Useimmilla polykystistä munuaistautia potevista on myös maksasairaus.


title: Polykystinen maksatauti

text: Kystat eivät yleensä vaadi hoitoa, mutta harvinaisissa, elämänlaatua suuresti heikentävissä tapauksissa jopa maksansiirto saattaa tulla kyseeseen.


title: Polykystinen maksatauti

text: Joissain tapauksissa polykystinen maksatauti näyttäisi ilmenevän sporadisesti.


title: Jason Boyd

text: Jason Boyd on brittiläinen näyttelijä, joka on näytellyt "Opettajat"-televisiosarjassa Adam Grintiä vuosina 2003–2004 ja Piers Polkissia elokuvassa "Harry Potter ja Feeniksin kilta" (2007).


title: Rankine-asteikko

text: Rankine-asteikko (yksikön tunnus °R tai °Ra , lausutaan "răngˈkĭn" ) on skotlantilaisen insinöörin ja fyysikon William John Macquorn Rankinen vuonna 1859 ehdottama termodynaaminen lämpötila-asteikko. Rankine-asteikko on "absoluuttinen asteikko", jollaisella on nollapiste absoluuttisessa nollapisteessä. Rankine-asteikon arvo on suoraan verrannollinen aineen lämpöliikkeen energian odotusarvoon, minkä vuoksi se on ollut tieteessä ja tekniikassa tärkeän asteikon asemassa. Toinen tällainen asteikko on ollut SI-yksiköllä kelvin, joka on saavuttanut merkittävimmän aseman tieteen yksikköjärjestelmän standardeissa. Rankine-asteikkoa on käytetty hiljattain muun muassa Yhdysvalloissa joillakin teknisillä aloilla, mutta Yhdysvaltojen kansallinen standardi- ja teknologiainstituutti NIST ei sitä enää suosittele.


title: Rankine-asteikko

text:
Koska Rankine-asteikko on "absoluuttinen", on sen nollapiste absoluuttisessa nollapisteessä 0 °R = 0 K = −273,15 °C = −459,67 °F. Rankine-asteikon asteväli on sama kuin Fahrenheit-asteikolla eli 1 °Ra = 1 °F, jolloin yksikön muunnokset Fahrenheit-asteikolla on helppoa
ja
Celsius- ja Kelvin-asteikoissa olevat astevälit ovat suurempia kuin Fahrenheit- ja Rankine-asteikoissa eli 1 °Ra = 1 °F = 5/9 °C = 5/9 K, jolloin
ja
sekä
ja


title: Maksakysta

text: Maksakysta on maksaan kehittyvä kysta, jota esiintyy arviolta 5 %:lla väestöstä. Vain noin 5 %:lle potilaista kehittyy oireita, joihin saattavat lukeutua kylläisyyden tunne ylävatsalla ja kipu. Maksakystat eivät vaikuta maksan toimintakykyyn, ja vain oireilevat potilaat tarvitsevat hoitoa. Yleensä maksakystia on potilaalla vain yksi, mutta niitä voi olla enemmän. Pienellä osalla sairastuneista on polykystinen maksatauti.


title: Maksakysta

text: Yksinkertaiset maksakystat ovat hyvänlaatuisia. Kystiset kasvaimet ovat yleisimmin kystadenoomia. Myös pahanlaatuisia kystadenokarsinoomia tavataan. Maksakokeissa ei yleensä näy muutoksia, ellei syöpää ole kehittynyt.


title: Uisko (täsmennyssivu)

text: Uisko voi viitata johonkin näistä:


title: Bilateral

text: Bilateral on norjalaisen metalliyhtyeen Leprousin kolmas studioalbumi. Se julkaistiin 22. elokuuta 2011 Euroopassa ja päivää myöhemmin Pohjois-Amerikassa InsideOut Musicin kautta. Julkaisun jälkeen Leprous lähti mittavalle Euroopankiertueelle seuranaan suomalaisyhtye Amorphis.


title: Bilateral

text: Sanat kaikissa kappaleissa Tor Oddmund Suhrke, sovitus kaikissa kappaleissa Leprous.


title: Al-Duhail Sports Club

text: Al-Duhail Sports Club on qatarilainen jalkapalloseura, joka perustettiin vuonna 1938. Alun perin joukkue tunnettiin nimellä Al-Shorta Doha, mutta nimi muutettiin Lekhwiya FC muotoon vuonna 2010. Joukkue voitti ensimmäisen Qatarin mestaruuden kaudella 2010–2011. Huhtikuussa 2017 Lekhwiya Football Club ilmoitti ottavansa El-Jaish seuran omistukseensa ja ydistävänsä sen muodostaen uuden Al-Duhail Sports Clubin.


title: Al-Duhail Sports Club

text: Joukkueen kotistadion on Qatar SC Stadium, joka sijaitsee Dohassa.


title: Alvajärvi (Pihtipudas)

text: Alvajärvi on noin 46 neliökilometrin laajuinen järvi Pihtiputaalla Viitasaaren reitissä. Järven pohjoispäässä on Alvajärven kylä. Itärannalla on Pihtiputaan kuntakeskus, jonka luona Heinäjoki laskee Alvajärvestä Kolimaan.


title: Alvajärvi (Pihtipudas)

text: Alvajärvi on matalahko ja Kolimaa rehevämpi. Pääasialliset kalat ovat kuha ja hauki.


title: Alvajärvi (Pihtipudas)

text: Alvajärven saaria: Pyhäsalo, Suvantosalo, Kourainsaaret, Iso Kumpusaari, Pieni Kumpusaari, Likosaari, Merosaari, Nuottakotasaari, Salmisaari, Lettu, Ruponsaari, Huutsaari, Tulisaari, Pikkusaaret, Heinäsaari, Rumatsaaret, Nuottisaari, Vattusaari, Tiensuunsaari, Ahosaari, Kurkisaari, Keitaansaari, Versiö, Arkisaari, Louhusaari, Savisaari, Nuottasaari, Niittysaari, Röttönen, Säkkäränsaari, Hämeensaari, Pirunsaari, Mullisaaret, Herrainsaari, Huutsaaret, Luutinen, Saukkonen, Vihtanen, Heponen, Riipus, Pirttisaari, Tiirinsaaret, Varissaari, Köyli, Ruppo, Maa-Ruppo, Lehtisaari, Juhannussaaret, Särkisaari, Honkonen, Kuivasaari, Jänissaari, Niittysaari, Taipaleensaaret.


title: Larsen

text: Larsen, Larsén voi tarkoittaa seuraavia:


title: Puistolan kirkko

text: Puistolan kirkko on vuonna 1960 valmistunut Malmin seurakunnan kirkkorakennus Puistolassa Helsingissä. Kirkon ovat suunnitelleet arkkitehdit Eija ja Olli Saijonmaa. Kirkkosalin lisäksi rakennuksessa on seurakuntasali ja muita toimintatiloja. Erillinen kellotorni on noin 30 metriä korkea ja sen huipussa oleva risti on Malmin lentoaseman läheisyyden takia valaistu. Kirkko on peruskorjattu vuonna 2002, peruskorjauksen suunnittelivat arkkitehdit Anna ja Ulla Saijonmaa.


title: Puistolan kirkko

text: Puistolan kirkon urut ovat Veikko Virtasen urkurakentamon valmistamat vuodelta 1963. Kirkossa on Gunnar Uotilan puuveistos.


title: Adela Garcia

text:
Adela Garcia (1. joulukuuta 1971) on IFBB:n Fitness Pro -ammattikilpailija.
Garcia on syntynyt Dominikaanisessa tasavallassa ja muutti 8-vuotiaana Puerto Ricon San Juaniin. Garcia aloitti voimaharjoittelun 17-vuotiaana.


title: Adela Garcia

text: Garcian fitness-kilpailijan ura alkoi vuonna 1995, ja hän saavutti ammattilaisuuden vuonna 1999. Garcia on voittanut urallaan lukuisia ammattilaistitteleitä, näistä keskeisimpänä Fitness Olympia -kilpailun kuusi kertaa (vuosina 2004, 2006, 2007, 2009, 2010, 2011).


title: Not Too Late

text: Not Too Late on yhdysvaltalaislaulaja Norah Jonesin albumi. Se julkaistiin Euroopassa 26. tammikuuta ja Yhdysvalloissa 30. tammikuuta 2007.


title: Not Too Late

text: Albumi nousi virallisen listojen piikkipaikalle mm. Suomessa ja Yhdysvalloissa.


title: El-Jaish

text: El-Jaish () oli qatarilainen jalkapalloseura Al-Rayyanista, joka perustettiin vuonna 2007. Joukkue nousi ensimmäisen kerran Qatarin pääsarjaan kaudeksi 2011–2012.


title: El-Jaish

text: Joukkueen kotistadion on Ahmed bin Ali Stadion, joka sijaitsee Al-Rayyanissa.


title: Domenico Alaleona

text: Domenico Alaleona (16. marraskuuta 1881 Montegiorgio – 28. joulukuuta 1928 Montegiorgio) oli italialainen musiikin teoreetikko ja säveltäjä. Hänen tuotantoonsa kuuluu ekspressionistinen ooppera "Mirra", jonka hän sävelsi Giuseppe Alfierin mukaan ja joka kantaesitettiin Roomassa 31. maaliskuuta 1920.


title: Domenico Alaleona

text: Alaleonan muihin teoksiin lukeutuu neljälle solistille, kuorolle ja orkesterille sävelletty requiem vuodelta 1927. Alaleona toimi myös kapellimestarina.


title: Mercedes-Benz Zetros

text: Mercedes-Benz Zetros on saksalaisen Mercedes-Benzin suunnittelema maastokuorma-auto. Se on alun perin suunniteltu sotilaskäyttöön, mutta sitä on saatavilla myös siviiliversiona.


title: Erkki Perälä

text: Erkki Hermanni Perälä (s. 28. huhtikuuta 1982 Savonlinna) on suomalainen kansalaisaktivisti ja vihreä poliitikko. Hän on ollut Helsingin kaupunginvaltuuston jäsen 2013–2017.


title: Erkki Perälä

text: Nuoruudessaan Perälä asui Savonlinnassa ja muutti myöhemmin Helsinkiin lukioon. Hän kirjoitti ylioppilaaksi Alppilan lukiosta vuonna 2001.


title: Erkki Perälä

text: Perälä palveli laivastossa Upinniemessä ja aloitti valtio-opin opinnot Helsingin yliopistossa vuonna 2003. Hän on koulutukseltaan valtiotieteiden maisteri. Perälä on ollut Helsingin yliopiston ylioppilaskunnan edustajiston jäsen.


title: Erkki Perälä

text: Perälä oli ehdolla vuoden 2008 kunnallisvaaleissa ja sai 317 ääntä. Kaudella 2009–2012 hän toimi nuorisolautakunnan jäsenenä. Perälä valittiin Helsingin kaupunginvaltuustoon vuoden 2012 kunnallisvaaleissa 984 äänellä. Hän oli kaupunginhallituksen jäsen kaudella 2013–2014.


title: Erkki Perälä

text: Vuonna 2009 Perälä oli Vihreiden nuorten ja opiskelijoiden liiton puheenjohtaja yhdessä Sini Terävän kanssa. Vuonna 2010 hän oli Euroopan vihreiden nuorten hallituksen jäsen. Perälä toimi vihreiden puoluevaltuuskunnan varapuheenjohtajana kaudella 2011–2013.


title: Erkki Perälä

text: Keväällä 2011 hän oli perustamassa Kallio-liikettä, joka puolustaa Hurstien ruoanjakopistettä ja järjestää puistokirpputoreja ja korttelijuhlia.


title: Erkki Perälä

text: Vuosina 2008–2010 Perälä työskenteli oikeusministeriön demokratiayksikössä ensin korkeakouluharjoittelijana ja sitten suunnittelijana. Perälä toimi Anni Sinnemäen eduskunta-avustajana vuonna 2013 ja ympäristöministeri Ville Niinistön ja vihreän ministeriryhmän erityisavustajana vuonna 2014. Sittemmin hän on työskennellyt vihreiden viestintäsuunnittelijana ja Ellun kanojen viestinnän tekijänä.


title: Erkki Perälä

text: Perälällä on yksi lapsi (s. 2013) entisen puolisonsa kirjailija Riikka Pulkkisen kanssa.


title: Ratkaisun päivät

text: Ratkaisun päivät on Hannu Lemisen ohjaama elokuva vuodelta 1956. Se perustuu Juhani Konkan romaaniin "Ratkaisun päivät" (1954).


title: Ratkaisun päivät

text: Elokuvan tarinassa Haavoittunut majuri Yrjö Hartti (Tauno Palo) rakastuu sairaanhoitajaansa Leena Aueriin (Ansa Ikonen), joka on hänen sodassa ampumansa vänrikin Veikko Lepistön (Jussi Jurkka) leski, mitä selviää vasta tapahtumien aikana. Elokuvasta puuttuu kriitikon mielestä siihen kuuluva yhteiskunnallinen terä, mutta siihen viittaavia piirteitä on näkyvissä rivien välissä Elokuvaa on aikanaan luonnehdittu neuvostovastaiseksi. Se oli legendaarisen näyttelijäparin viimeinen yhteinen elokuva.


title: Porno for Pyros

text: Porno for Pyros oli yhdysvaltalainen rockyhtye. Yhtye perustettiin vuonna 1992, juuri ensimmäistä kertaa hajonneen Jane's Addictionin raunioille. Kaksi Jane's Addictionin jäsentä siirtyi Porno for Pyrokseen, laulaja Perry Farrell ja rumpali Stephen Perkins, yhtyeen muut jäsenet olivat Peter DiStefano (kitara), sekä Martyn LeNoble (basso).


title: Porno for Pyros

text: Olemassaolonsa aikana yhtye julkaisi kaksi albumia, Porno for Pyros (1993) ja Good God's Urge (1996).


title: Porno for Pyros

text: Jane's Addiction hajosi vuonna 1991, albumin Ritual de lo Habitual pidetyn kiertueen loputtua. Yhyeen jäsenet jatkoivat omiin suuntiinsa. Vuonna 1992 yhtyeen laulaja Perry Farrell ja rumpali Stephen Perkins perustivat yhdessä kitaristi Peter DiStefanon ja basisti Martyn LeNoblen kanssa yhtyeen nimeltä Porno for Pyros. Se aloitti nopeasti kappaleiden tekemisen ja nauhoittamisen, sekä esiintyi Lollapaloozassa vielä samana vuonna.


title: Porno for Pyros

text: Yhtye kohtasi suuret odotukset yleisöltä, etenkin Jane's Addictionin faneilta. Niinpä sillä oli suuret paineet tehdä menestyksekäs albumi ja kiertue. Yhtyeen ensimmäinen studioalbumi Porno for Pyros julkaistiin vuonna 1993. Se sai vaihtelevia reaktioita: osa piti siitä, osa vihasi sitä. Albumia leimasi vertailu Jane's Addictionin aiempiin albumeihin. Moni sen kappaleista oli alun perin Jane's Addictionin kappaleita, mikä lisäsi yhtyeiden vertailua. Albumi oli kuitenkin kolmas Billboard 200-listalla. Albumin julkaisun tiimoilta tehdyn kiertueen aikana yhtye esiintyi muun muassa vuoden 1994 Woodstock-festivaaleilla.


title: Porno for Pyros

text: Vuonna 1995 yhtye alkoi tehdä toista studioalbumiaan. Sen julkaisu viivästyi useasti yhtyeen kohdattua monia vastoinkäymisiä albumia tehdessään. Kitaristi DiStefanolle diagnosoitiin syöpä. Hän joutui pystyi jatkamaan yhtyeessä vasta onnistuneen leikkauksen jälkeen. DiStefanon palattua takaisin yhtyeeseen basisti LeNoble ilmoitti jättävänsä sen vedoten henkilökohtaisiin ongelmiin. Yhtye löysi LeNoblelle pian korvaajan, entisen Minutemen basistin Mike Watt. Hän esiintyi myös yhtyeen kiertueilla. Hän lisäksi yhtyeellä soittivat muun muassa Flea ja Dave Navarro.


title: Porno for Pyros

text: Albumi Good God's Urge sai samanlaisen vastaanoton kuin edeltäjänsä, mutta se menestyi huonommin listoilla: albumi oli #20 Billboard 200-listalla. Albumin kiertueella yhtye esitti monia Jane's Addiction vanhoja kappaleita. Lisäksi kiertueen loppupuolella yhtyeeseen liittyivät Flea ja Dave Navarro, mikä enteili jo Jane's Addictionin paluuta, mikä lopulta tapahtui.


title: Porno for Pyros

text: Jane's Addiction ei pysynyt kasassa enää paluukiertueen jälkeen: Flea palasi Red Hot Chili Peppersiin ja Perry Farrell keskittyi omaan soolouraansa, jolloin Porno for Pyros hajosi.


title: Porno for Pyros

text: Yhtye palasi yhtyeen vuonna 2009, jolloin piti yhden esityksen "Perrypaloozassa", The Mirage-hotellissa. Esitys tarkoituksena oli juhlia Farrelin 50-vuotis syntymäpäivää. Esityksen aikana yhtye esitti kappaleet Pets ja Tahitian Moon.


title: Jaakko Hietikko

text: Jaakko Mikael Hietikko (s. 16. toukokuuta 1950) on suomalainen bassolaulaja. Hän on kotoisin Kurikasta.


title: Jaakko Hietikko

text: Hietikko suoritti lauludiplominsa vuonna 1978 opiskeltuaan Sibelius-Akatemiassa vuodesta 1970 lähtien. Hänen opettajiensa joukossa olivat Jorma Huttunen, Hannu Salmenkallio, Jolanda di Maria Petris ja Matti Lehtinen. Hietikko pääsi Kansallisoopperan kuoroon vuonna 1975 ja sai siirron solistikuntaan 1980. Hän on tulkinnut rooleja esimerkiksi oopperoissa "Così fan tutte" (Don Alfonso), "Punainen viiva" (Simana Arhippaini), "Viimeiset kiusaukset" (Paavo Ruotsalainen), "L'incoronazione di Poppea" (Seneca), "Ratsumies" (Matti Puikkanen) ja "Pohjalaisia" (Erkki Harri).


title: Jaakko Hietikko

text: Hietikko työskenteli Kansallisoopperassa, kunnes jäi sieltä eläkkeelle vuonna 2005. Hän on sittemmin esiintynyt muun muassa kirkkokonserteissa, Risto Vähäsarjan säveltämässä kyläoopperassa "Näkijä" ja Ilmajoen Musiikkijuhlilla.


title: Jaakko Hietikko

text: Hietikko on levyttänyt esimerkiksi Simanan roolin "Punaisessa viivassa" ja Sakerin roolin "Aleksis Kivessä".


title: Haitin maantiede

text:
Haitin maantiede käsittelee Hispaniolan saaren länsiosia.
Haitin pääosa muodostuu kahdesta vuoristoisesta niemimaasta, joiden välissä on Gonâvenlahti. Vuorten itärinteillä on periaatteessa sademetsää, länsirinteillä piikkipensastoa ja savannia. Vuorijonojen välissä on hedelmällisiä laaksoja, kuten maan tärkein viljelyalue Artibonitejoen laakso. Maan korkein kohta on Pic La Selle -vuorenhuippu, joka kohoaa 2 674 metrin korkeuteen.


title: Haitin maantiede

text:
Pienempiä Haitiin kuuluvia saaria ovat La Gonâve, Tortuga, Grande Caye ja Ile a Vâche. Haitin suurin kaupunki on sen pääkaupunki Port-au-Prince, jossa on noin kaksi miljoonaa asukasta.
Haiti sijaitsee Karibian ja Pohjois-Amerikan mannerlaattojen rajalla, ja Enriquillon siirros kulkee Hispaniolan saaren halki. Siksi alue on jatkuvasti maanjäristysten uhan alainen ja järistykset ovatkin varsin tavallisia, mutta todella voimakkaita ja suurituhoisia järistyksiä alueella sattuu suhteellisen pitkin väliajoin.


title: Haitin maantiede

text: Vuoden 2010 tammikuussa Haitissa tapahtui tuhoisa Haitin maanjäristys, joka ravisteli myös Kuubaa, Bahamasaaria ja Dominikaanista tasavaltaa. Kuolonuhrien määrän arvioidaan olevan vähintään 200 000. Suuri osa maailman valtioista on ryhtynyt tukemaan Haitia pelastustoimilla.


title: Haitin maantiede

text: Haitissa on trooppinen ilmasto. Päivälämpötilat ovat 30 asteen yläpuolella ympäri vuoden.


title: Haitin maantiede

text: Atlantin hurrikaanit kulkevat säännöllisesti Haitin yli. Vuonna 2008 maata riepotteli neljä hurrikaania: Fay, Gustav, Hanna ja Ike. Aiemmin voimakkaat hurrikaanit ovat vaurioittaneet maata vuosina 1963, 1935 ja 1954. Syyskuussa 2004 trooppinen myrsky Jeanne aiheutti sateet, joiden liikkelle saamat mutavyöryt ja tulvat surmasivat yli 2 000 haitilaista. Saman vuoden toukokuussa edelliset tulvat olivat surmanneet tuhatkunta henkeä ja tuhonneet tuhansia koteja.


title: Haitin maantiede

text:
Maan vuoristoinen rakenne aiheuttaa suuria paikallisia eroja sademäärässä; yleisesti ottaen pohjoisrannalla sataa enemmän kuin etelärannikolla. Oheisessa taulukossa esitetyt Port au Princen lämpötilat ja sademäärät edustavat saaren alavia osia.
Haitissa on yksi Unescon maailmanperintökohde, kolmen historiallisen kohteen kokonaisuus Haitin historiallinen kansallispuisto. Lisäksi maassa on kaksi kansallispuistoa, Pic Macayan kansallispuisto maan eteläosassa ja La Visiten kansallispuisto maan kaakkoisosassa. La Visitessä on havumetsiä ja ruohikkoa, ja siellä tavataan monia harvinaisia lintulajeja. Pic Makayassa on maan viimeiset sirpaleet pilvimetsää, joka on monen uhanalaisen eläinlajin koti.


title: Haitin maantiede

text: Koska väestön enemmistön ensisijainen kotitalousenergian lähde on polttopuu, Haitin luonnonmetsät katoavat nopeasti: vuonna 1923 maa-alasta lähes 60 prosenttia oli metsää, vuonna 2006 enää vajaa kaksi prosenttia. Metsien katoaminen aiheuttaa maaperän eroosion kiihtymistä, joka pienentää satoja ja aiheuttaa vaarallisia maanvyörymiä. Puuton maaperä ei pidätä vettä, joten rankkasateet aiheuttavat tulvia ja mutavyöryjä. Esimerkiksi syksyllä 2004 hurrikaani Jeannen aiheuttamat tulvat ja mutavyöryt hukuttivat Haitilla tuhansia ihmisiä, metsäisessä naapurimaassa Dominikaanisessa tasavallassa vain 18 henkeä.


title: Haitin maantiede

text: Metsäkadon osasyynä on Haitin maailman 4. heikoin omistusoikeuden suoja, minkä vuoksi metsillä ei ole omistajia, joiden kannattaisi hillitä hakkuita ja istuttaa hakatun tilalle uutta metsää. Suurin osa haitilaisista myös asuu taloissa, joita ei omista kukaan, minkä vuoksi taloja ei kannata rakentaa niin järistyskestäviksi kuin omistettuja taloja rakennettaisiin. Talot näet saattaa menettää toiselle eikä niitä ehkä voi edes myydä.


title: Devante Smith-Pelly

text: Devante Smith-Pelly (s. 14. kesäkuuta 1992 Scarborough, Ontario, Kanada) on kanadalainen jääkiekkohyökkääjä, joka edustaa NHL-seura Washington Capitalsia.


title: Devante Smith-Pelly

text: Smith-Pellyn kasvattajaseura on Toronto Jr. Canadiens, jossa hän pelasi GTHL-liigaa kaudella 2007–2008. Kesällä 2008 OHL-joukkue Mississauga St. Michael's Majors varasi Smith-Pellyn kahdeksantena pelaajana. Tulokaskausi 2008–2009 toi hänelle 25 pistettä, mutta toisella kaudellaan 2009–2010 Smith-Pelly jakoi tehoilla 29+32=62 joukkueen sisäisen pistepörssin voiton Casey Cizikasin kanssa. Hän jakoi sen hänen kanssaan myös kevään 2010 pudotuspeleissä tehoilla 8+6=14. Smith-Pelly oli myös St. Michael's Majorsin paras maalintekijä.


title: Devante Smith-Pelly

text: Anaheim Ducks varasi Smith-Pellyn NHL:ään toisella kierroksella 42. pelaajana kesällä 2010. Hänet palautettiin syyskuussa harjoitusleirin päätteeksi takaisin OHL:ään. Smith-Pelly oli kaudella 2010–2011 tehoilla 36+30=66 St. Michael's Majorsin toiseksi paras pistemies ja maalintekijä Justin Shuggin jälkeen. Hän jakoi 15 osumallaan koko kevään 2011 pudotuspelien maalipörssin voiton Owen Sound Attackin Rob Mignardin kanssa ja oli 21 tehopisteellään St. Michael's Majorsin paras pistemies. Kauden päätteeksi joukkue isännöi Memorial Cup-turnausta, jossa Smith-Pelly oli tehoilla 3+3=6 St. Michael's Majorsin paras pistemies ja maalintekijä. Hänet valittiin turnauksen tähdistökentälliseen. Joulukuussa 2010 Smith-Pelly teki kolme seuraavaa kautta kattavan tulokassopimuksen Anaheim Ducksin kanssa.


title: Devante Smith-Pelly

text: Kaudeksi 2011–2012 Smith-Pelly sai paikan Anaheim Ducksin NHL-joukkueesta ja pelasi kauden avausottelussa 7. lokakuuta 2011 Helsingin Hartwall Areenalla. Hänen NHL-uransa avausmaali syntyi 10. marraskuuta 2011 Nashville Predatorsin Pekka Rinteen taakse.


title: Devante Smith-Pelly

text: Helmikuussa 2015 Smith-Pelly kaupattiin Montreal Canadiensiin vaihdossa Jiří Sekáčiin.


title: Devante Smith-Pelly

text: Heinäkuussa 2017 Washington Capitals hankki hyökkääjän riveihinsä.


title: Devante Smith-Pelly

text: Smith-Pelly voitti Ontarion joukkueessa alle 17-vuotiaiden World Hockey Challengen kultaa vuonna 2009.


title: Fitness-urheilu

text: Fitness-urheilulla tarkoitetaan kilpailulajeja, joissa henkilöt kilpailevat fyysisestä ulkomuodosta sekä mahdollisesti myös fyysisestä toiminnallisuudesta. Kilpailuja käydään sekä amatööri- että ammattitasolla. Fitness-urheilulla voidaan viitata myös fitness-urheilun alalajiin fitness tai erityyppiseen kuntosaliliikuntaan.


title: Fitness-urheilu

text: Fitness-urheilu poikkeaa monelta osin hieman samankaltaiselta näyttävästä kehonrakennuksesta. Siinä missä kehonrakennuksessa keskeisessä asemassa ovat lihaskoko ja -erottuvuus, on fitness-urheilussa alalajiin katsomatta keskeistä kehon lihaksiston ulkonäkö, harmonia ja toiminnallisuus.


title: Fitness-urheilu

text: Vaikkakin fitness-urheilu on ollut etäpäässä naisten suosiossa, niin laji on nyt avautumassa myös miehille. Miehille suunnattuja lajeja on Classic Bodybuilding sekä uusimpana, naisten tapaan liikunnallisen vapaaohjelman sisältävä Fitness.


title: Fitness-urheilu

text: Suomessa fitness-kilpailuja järjestetään kansainvälisen IFBB-järjestön alaisuudessa. Kansainvälisesti tarkasteltuna on myös muita alan urheilujärjestöjä, mutta IFBB:n alaiset amatööri- ja ammattilaiskilpailut ovat selkeästi suurin edustaja.


title: Fitness-urheilu

text: Fitness-urheilussa on useita alalajeja ja näissä eri kilpailuluokkia. Fitness-urheilussa kilpaillaan osin saman-, osin erinimisten amatööri- ja ammattilaislajien säännöillä.


title: Fitness-urheilu

text: Arvostelijoiden mukaan fitnessissä rakennetaan terveennäköisyyttä, jolla ei ole välttämättä paljon tekemistä todellisen terveyden kanssa. Fitness-elämäntapa voi rasittaa elimistöä. Naisille kehon liian matala rasvaprosentti on terveysriski.


title: Knud Baade

text: Knud Baade (28. maaliskuuta 1808 Skjold, Norja – 24. marraskuuta 1879 München, Saksa) oli norjalainen taidemaalari. Hän maalasi pääasiassa muotokuvia sekä maisemamaalauksia. Baade tunnettiin jossain määrin töistään, joissa hän käytti kuunvaloa sekä voimakkaita ja dramaattisia kontrasteja valojen ja varjojen välillä.


title: Knud Baade

text: Vuonna 1834 Baade matkusti meriteitse rannikkoa pitkin Pohjois-Norjaan meriupseeri ja taiteilija Christian Duen johtamalla "Elida"-maanmittausaluksella. Arvellaan, että heidän yhteisellä matkalla oli merkittävä vaikutus siihen, että myös Due ryhtyi taidemaalariksi. Baade oli heti Peder Balken jälkeen toinen norjalainen taidemaalari, joka kuvasi teoksissaan Pohjois-Norjaa. Baaden suosimia aiheita olivat kuun valaisemat maisemat sekä laivanhylyt. Baaden varhaisille maisemamaalauksille luonteenomaista olivat hyvin tarkat tulkinnat todellisista paikoista. Hänen naturalistinen esitystapansa pohjoisista maisemista seuraa J. C. Dahlin perinteitä. Useat Baaden teokset 1840- ja 1850-luvulta ammentavat aiheensa Norjan Vestlandetin ja Nordlandin alueilta.


title: Teneriffan lippu

text: Teneriffan lippu koostuu valkoisesta Andreaan rististä sinisellä pohjalla. Sininen väri edustaa merta ja valkoinen lumista Teide-tulivuorta talvella. Lippu otettiin virallisesti käyttöön Teneriffan lippuna vuonna 1989.


title: Teneriffan lippu

text: Lippu muistuttaa Skotlannin lippua. Ainoa ero niiden välillä on, että Teneriffan lipun taustan sininen väri on tummempi, väriltään laivastonsininen.


title: Hiiriä ja ihmisiä (vuoden 1992 elokuva)

text: Hiiriä ja ihmisiä ("Of Mice and Men") on vuonna 1992 kuvattu draamaelokuva ja uusintaversio vuoden 1939 samannimisestä elokuvasta ja vuoden 1981 televisioelokuvasta, jotka pohjautuvat John Steinbeckin samannimiseen romaaniin.


title: Hiiriä ja ihmisiä (vuoden 1992 elokuva)

text: Elokuvan pääosia näyttelevät John Malkovich kehitysvammaisena Lennienä sekä Gary Sinise, joka myös tuotti ja ohjasi elokuvan.


title: Hiiriä ja ihmisiä (vuoden 1992 elokuva)

text: "Hiiriä ja ihmisiä" ei menestynyt taloudellisesti, mutta sai hyvät arvostelut. Rotten Tomatoes -sivustolla sen arvioiden on laskettu olevan 96-prosenttisesti myönteisiä.


title: Hiiriä ja ihmisiä (vuoden 1992 elokuva)

text: "Video-oppaassa" vuodelta 1994 Bello Romano kutsui elokuvaa hallituksi ja tyylikkääksi ja antoi sille neljä tähteä viidestä, mikä vastaa sanallista arviota ”erinomainen”.


title: Even Ulving

text: Even Ulving (15. elokuuta 1863 Ylvingen, Norja – 3. elokuuta 1952 Åsgårdstrand, Norja) oli norjalainen taidemaalari.


title: Mikko Kanala

text: Mikko Kanala (s. 11. kesäkuuta 1992 Halsua) on suomalainen pesäpalloilija, joka pelaa tällä hetkellä Superpesiksessä Vimpelin Vedossa. Kaudella 2010 hän voitti Suomen mestaruuden ja hänet valittiin vuoden tulokkaaksi.


title: Volosti

text: Volosti () on venäläinen historiallinen ja hallinnollinen käsite, jolla on eri merkityksiä. Sana on johdettu ’hallitsemista’ tarkoittavasta verbistä "volodet" (володеть). Se on samaa kantaa kuin kirkkoslaavista venäjään lainattu "vlast" (власть) ’valta’.


title: Volosti

text: Muinais-Venäjällä volosti tarkoitti ruhtinaan hallitsemaa aluetta, läänitystä tai kaupungin yhteyteen kuulunutta maaseutua. 1400-luvulta lähtien sanaa käytettiin kihlakunnan osasta. 1700-luvun lopulla perustettiin volostihallinnot, ja vuonna 1861 volostista tuli talonpoikien säätyhallinnon yksikkö. Vuodesta 1889 lähtien ne toimivat zemstvolaitoksen alaisuudessa. Volosti käsitti useita kyläkuntia ja toisinaan myös useita seurakuntia. Sen päättäviä elimiä olivat talonpoikien valitsemien edustajien kokous, volostin päällikkö hallintoineen sekä talonpoikien asioita käsitellyt tuomioistuin.


title: Volosti

text: Helmikuun vallankumouksen jälkeen vuonna 1917 volosti muutettiin paikallisen itsehallinnon yksiköksi. Vuosien 1928–1930 hallintouudistuksessa volostit ja kihlakunnat korvattiin piireillä (район, "raion"). Vuodesta 1993 lähtien volosti-sanaa käytettiin eräillä Venäjän alueilla alimman tason paikallishallintoalueen nimityksenä.


title: Kangasniemen kirkko

text: Kangasniemen kirkko on Kangasniemen keskustaajamassa sijaitseva Kangasniemen seurakunnan kirkkorakennus. Se on tyypiltään puinen kaksoisristikirkko. Kirkko on varsin iso, rakennuksella on pituutta noin 47 metriä ja sisäkorkeus on noin 15 metriä. Kirkossa on 1500 istumapaikkaa.


title: Kangasniemen kirkko

text: Nykyinen kirkko on seurakunnan kolmas. Kirkon ja kellotapulin rakennustyöt aloitettiin vuonna 1811 ja kirkko valmistui 1814, se vihittiin käyttöön uudenvuodenpäivänä 1815. Kirkon ja vuonna 1812 valmistuneen kellotapulin rakensi kirkonrakentaja Matti Salonen, savitaipalelaisen kirkonrakentajan Juhana Salosen poika. Kirkon sisustus on Matts Aulinin tekemä.


title: Kangasniemen kirkko

text: Kangasniemen kirkko on peruskorjattu kolmesti, ensimmäisen kerran vuonna 1890. Vuonna 1935 kirkkoon tuli keskuslämmitys ja sähkövalot. Seuraava korjaus vuonna 1972 oli myös mittava, kirkko sai uuden vesikaton ja lattian sekä uudet penkit. Lämmitykseksi vaihdettiin sähkölämmitys. Kirkko maalattiin sekä sisältä että ulkoa. Ulkomaalaus uusittiin vuonna 2007.


title: Kangasniemen kirkko

text: Vuodelta 1851 oleva alttaritaulu on Berndt Godenhjelmin maalaama "Jeesus ottaa jäähyväiset äidiltään". Kirkon urut on valmistanut Kangasalan urkutehdas vuonna 1954, niissä on 46 äänikertaa, yksi siirtoäänikerta ja kellot. Urut on peruskorjattu 2007.


title: Kangasniemen kirkko

text: Kellotapulissa on kaksi kelloa, 200 kiloinen vuonna 1811 Tukholmassa valettu ja 400 kiloinen Luvialla valettu kello vuodelta 1848.


title: Kangasniemen kirkko

text:
Kirkon edessä sijaitsevan sankarihautausmaan sankaripatsas on kuvanveistäjä Lauri Leppäsen työ vuodelta 1956.
Kangasniemen ensimmäinen kirkko oli vuodelta 1659 ja kellotapuli vuodelta 1680. Näiden rakentaja oli Nisius Fränti. Seurakunnan toinen kirkko oli vuodelta 1748, sen rakentaja oli August Sorsa. Sorsa oli rakentanut myös vuonna 1765 valmistuneen kellotapulin. Sekä kirkko että kellotapuli paloivat elokuussa 1808, ja syytettynä kirkon polttamisesta oli paikallinen hurmahenki Elias Hänninen. Aikaisempien kirkkojen paikka oli kirkkomaan pohjoislaidalla.


title: Aarno Tertti

text: Aarno Martti Tertti (25. helmikuuta 1925 Tuusula – 23. lokakuuta 2011 Espoo) oli suomalainen tiedottaja, sukututkija ja päätoimittaja.


title: Aarno Tertti

text: Tertti kirjoitti ylioppilaaksi sotilasylioppilaskirjoituksissa 1945. Sodan seurauksena hän sairastui tuberkuloosiin, mutta selvisi leikkausten avulla. Hän opiskeli valtiotieteitä Helsingin yliopistossa. Vuosina 1953–1973 hän työskenteli Mainos-Taucherin palveluksessa ja oli 1970–1973 sen tytäryhtiön, yhteiskunnallisen tiedotustoimiston Goodwillin johtokunnan puheenjohtaja.


title: Aarno Tertti

text: Vuodesta 1973 Tertti oli Keskuskauppakamarin tiedotuslehden "Kauppakamarilehden" päätoimittaja ja sen jälkeen Liberaalisen kansanpuolueen lehden "Polttopisteen" päätoimittajana. Myöhemmin hän oli vapaa toimittaja ja kirjoitti kirjoja sukututkimuksen alalta.


title: Rare Species

text: Rare Species on Waltarin vuonna 2004 julkaistu albumi.


title: Rare Species

text: Albumi nousi Suomen virallisen listan sijalle 13.


title: Kevin Sussman

text: Kevin Sussman (s. 4. joulukuuta 1970 Staten Island, New York, Yhdysvallat) on yhdysvaltalainen näyttelijä. Hänen tunnetuin roolinsa on Stuart komediasarjassa "Rillit huurussa".


title: Kevin Sussman

text: Kevin Sussman alkoi harrastaa näyttelemistä lukioaikoinaan. Hän opiskeli draamaa American Academy of Dramatic Arts -koulussa New Yorkissa. Valmistuttuaan hän opiskeli näyttelemistä Uta Hagenin johdolla ja esiintyi teatterissa.


title: Kevin Sussman

text: Sussman sai ensimmäisen elokuvaroolinsa vuonna 1999 elokuvasta "Liberty Heights – vapauden rajat". Hänellä on ollut sivuosia elokuvissa "Melkein julkkis", "Sweet Home Alabama", "A.I. – Tekoäly" ja "Burn After Reading". Hän on vieraillut televisiosarjoissa "Hädän hetkellä", "C.S.I.", "The Middleman" ja "Mentalist".


title: Kevin Sussman

text: Sussman näytteli Walteria televisiosarjassa "Ruma Betty" vuosina 2006–2007. Hän esittää sarjakuvakaupan pitäjä Stuartia komediasarjassa "Rillit huurussa".


title: Richard Swinefield

text: Richard Swinefield (k. 1317) oli Herefordin piispa vuosina 1282–1317.


title: Richard Swinefield

text: Swinefieldistä tuli Lontoon arkkidiakoni 17. huhtikuuta 1280 ja hänet valittiin Herefordin piispaksi 1. joulukuuta 1282 ja vihittiin virkaan 7. maaliskuuta 1283. Vuosina 1289–1290 hän teki hiippakunnassaan matkan, jolta on säilynyt kirjanpito päivittäisista kuluista. Hän kuoli 15. maaliskuuta 1317.


title: What a Rotter of a Day!

text: What a Rotter of a Day! on Timo Pääkön luotsaaman The Electric Crayon Set -yhtyeen toinen studioalbumi, joka julkaistiin 3. heinäkuuta 2007.


title: Heavy D

text: Heavy D, oik. Dwight Arrington Myers (24. toukokuuta 1967 Mandeville, Jamaika – 8. marraskuuta 2011 Beverly Hills, Los Angeles, Kalifornia, Yhdysvallat) oli yhdysvaltalainen rap-artisti.


title: Heavy D

text: Heavy D oli uransa huipulla hiphopin kulta-aikana 1980- ja 1990-lukujen vaihteen tienoilla. Hän vietti lapsuutensa Mount Vernonissa New Yorkin osavaltiossa. Hän tuli tunnetuksi The Boyz -yhtyeen kanssa heidän julkaistuaan ensimmäisen levynsä "Livin' Large" (1987) Uptown-levymerkin ensimmäisenä levynä. Varsinainen läpimurto oli toinen levy "'Big Tymen".


title: Heavy D

text: Myöhemmin Heavy D suuntautui näyttelemiseen, eikä ollut esiintynyt viiteentoista vuoteen ennen vuonna 2010 tekemäänsä hyväntekeväisyyskeikkaa Britanniassa. Hän näytteli sarjassa "Käytäväpeliä" Bob "Big Boy" Lickiä. Hänen viimeinen roolinsa oli "" -sarjan jakso, jossa hän esitti koripallomanageria.


title: Laulut ja tarinat

text: Laulut ja tarinat on Seminaarinmäen mieslaulajajien albumi vuodelta 2007. Korkeimmillaan se on yltänyt Suomen virallisella albumilistalla sijalle 1.+ MPEG-video: Bonsai


title: Nokia Asha 200

text: Nokia Asha 200 on kahdella SIM-kortti-paikalla ja QWERTY-näppäimistöllä varustettu matkapuhelinvalmistaja Nokian valmistama matkapuhelin, joka julkistettiin lokakuussa 2011 Nokia World-tapahtumassa Lontoossa. Se muistuttaa hyvin paljon Nokia Asha 201:tä, ainoa merkittävä ero on SIM-korttipaikkojen lukumäärä (200:ssa kaksi, 201:ssä yksi). Nokia Asha 200:n hintaluokka on noin 60 euroa ilman veroja.


title: Freya Mavor

text: Freya Mavor (s. 1993 Edinburgh, Skotlanti) on skotlantilainen näyttelijä ja malli. Hän näytteli televisiosarjan "Skins – liekeissä" viidennellä ja kuudennella kaudella Mini McGuinnessia. Hänet on myös valittu Skotlannissa vuoden 2011 muoti-ikoniksi.


title: Hyvinkään parantola

text: Hyvinkään Parantola eli Hyvinkään Sanatoorio () oli Hyvinkäällä vuosina 1896–1939 toiminut Suomen ensimmäinen ympärivuotinen muille kuin keuhkotautisille tarkoitettu lepo- ja toipumispaikka.


title: Hyvinkään parantola

text: Hyvinkään parantola toi aikanaan kansainvälisiä tuulahduksia pienen tehdasyhdyskunnan arkeen. Se jätti jälkensä myös Hyvinkään nimistöön. Kaupungista löytyy Parantolan kaupunginosa ja Parantolankatu sekä lääkäreihin viittaavat Hagelstaminpolku, Runeberginkatu ja Sandelininkatu.


title: Hyvinkään parantola

text:
Parantolahanke käynnistyi amerikkalaisista hoitoideoista kiinnostuneen tohtori Jarl Hagelstamin aloitteesta vuonna 1895. Hän innosti mukaan helsinkiläisiä lääkäreitä, ja 23. helmikuuta 1896 perustettiin Aktiebolaget Hyvinge Sanatorium. Johtokuntaan valittiin filosofian tohtori August Ramsay ja lääketieteen tohtorit Axel Holmberg, Jarl Hagelstam, ja Johan Wilhelm Runeberg sekä tohtori Oskar Heikel. Hagelstam valittiin toimitusjohtajaksi ja nimitettiin myöhemmin parantolan ylilääkäriksi. Parantolan sijoituspaikaksi valikoitui Hyvinkää, koska se oli tunnettu suotuisasta mantereisesta ilmastostaan ja sijaitsi pääradan varrella.
Parantola osti Erkylän kartanolta kuuden hehtaarin tontin keskeltä mäntymetsää noin puoli kilometriä Hyvinkään rautatieasemalta koilliseen. Alue sijaitsi 120–130 metriä merenpinnan yläpuolella, ja se oli suojassa kovilta tuulilta ja sumulta. Hiekkapohjainen mäntykangas imi kosteutta ja sai ilman tuntumaan kuivalta ja helpolta hengittää.


title: Hyvinkään parantola

text: Luonnontilainen puisto puhdistettiin vähitellen. Valtion Rautateiden hyvinkääläinen ylipuutarhuri Wilhelm Nykopp (1863–1934) laati puutarhasuunnitelman, jonka mukaan tehtiin kävelyteitä, istutettiin puita ja raivattiin tilaa pelikentälle. Kesäisin puistossa pelattiin tennistä, ja miehille ja naisille oli omat aidatut alueensa ilmakylpyjä varten. Talvella alueella oli luistinrata ja kelkkamäki. Puisto oli suljettu yleisöltä 1910-luvun lopulle asti.


title: Hyvinkään parantola

text: Kaksi arkkitehti Magnus Schjerfbeckin piirtämää puuhuvilaa valmistui 15. syyskuuta 1896, ja niissä oli yhteensä 20 potilashuonetta. Lisäksi rakennettiin arkkitehti Karl Hård af Segerstadin suunnittelema talousrakennus, jossa sijaitsi parantolan ensimmäinen kylpylä. Schjerfbeck ja af Segerstad olivat aikansa tunnetuimpia arkkitehteja.


title: Hyvinkään parantola

text: Lännenpuoleinen, suurempi huvila oli varsinainen päärakennus. Se myytiin vuonna 1918 Yhdistyneille Villatehtaille ja siirrettiin radan varteen naistyöntekijöiden asunnoksi. Uuden käyttötarkoituksensa mukaan Impilinnaksi nimetty rakennus purettiin 1960-luvulla.


title: Hyvinkään parantola

text: Toinen huvila, Vita Villan (Valkoinen huvila), on ainoa jäljellä oleva rakennus parantolan perustamisvuodelta. Parantolatoiminnan päätyttyä se tunnettiin vuosikymmeniä Sinisenä talona, ja siellä oli muun muassa neuvola, koulutoimisto, lääkärin vastaanottotiloja, työterveyshuolto, TVH:n toimistoja ja asuintiloja. 1980-luvun loppupuolella huvilan käyttö kiellettiin, ja se joutui huonon kuntonsa vuoksi purku-uhan alle. 2000-luvun alussa rakennus siirtyi yksityisomistukseen ja se palautettiin takaisin 1900-luvun alun muotoonsa.


title: Hyvinkään parantola

text: Vuonna 1901 potilastiloja oli päärakennusten ohella naapuritontin mukana ostetussa huvilassa, josta käytettiin nimitystä Skogsvillan (Metsähuvila). Koska kysyntä oli kasvanut huomattavasti, parantolaa päätettiin laajentaa. Arkkitehti Lars Sonckin suunnittelema uusi parantolarakennus, yksitorninen valkoinen kivilinna, otettiin käyttöön huhtikuussa vuonna 1906. Kaksi- ja puolikerroksinen rakennus on tyyliltään jugendia, ja siinä oli 24 potilashuonetta ja kylpylaitos. Sonck oli aikansa muotiarkkitehti, joka suunnitteli usean suomalaisen kylpylän: Hyvinkään parantolan lisäksi Kaunaisten (nyk. Kaunialan Sairaala), Loviisan ja Maarianhaminan kylpylät. Uuden parantolarakennuksen myötä valmistui myös parantolalle oma sähkölaitos, josta jaettiin sähköä muuallekin Hyvinkäälle.


title: Hyvinkään parantola

text: Lars Sonck suunnitteli myös rakennuksen laajennusosat, jotka valmistuivat vuosina 1914 ja 1917. Vuonna 1914 rakennettiin lisää potilashuoneita, parvekkeita ja katolle pystytettiin laaja lepohalli. Vuoden 1917 laajennuksessa kivilinnan koko kasvoi reilusti kaksinkertaiseksi, ja siitä tuli symmetrisesti kaksitorninen. Uudistuneessa parantolassa potilashuoneita oli kaikkiaan 119 ja vuodepaikkoja 150. Puuhuviloitakin laajennettiin 1910-luvulla lisäämällä katonharjoja, parvekkeita ja potilashuoneita. Samalla ne maalattiin sinisiksi.


title: Hyvinkään parantola

text: Vuonna 1916 parantolalle hankittiin Välenojan mailta oma puutarha noin kilometrin päästä rautatieasemalta. Puutarhurille rakennettiin K. Hämäläisen suunnittelema asunto, joka on edelleen paikallaan Vaiveronkadun varrella.


title: Hyvinkään parantola

text: Parantolan alueelle rakennettiin vuonna 1917 Lars Sonckin suunnittelema alilääkärin asuin- ja vastaanottorakennus, joka kuitenkin jo seuraavana vuonna vuokrattiin ulkopuolisille. Nykyisin piparkakkutaloksikin kutsutussa rakennuksessa toimii kaupungin päiväkoti.


title: Hyvinkään parantola

text: Parantolan ensimmäinen ylilääkäri Jarl Hagelstam muutti syksyllä vuonna 1899 Helsinkiin, ja osa ylilääkärille kuuluneesta vastuusta siirtyi alilääkäreille. Vuonna 1900 Hyvinkäälle rautatien lääkäriksi ja parantolan alilääkäriksi saapui tohtori Josef Wäinö Sandelin (1871–1940), joka nimitettiin ylilääkäriksi vuonna 1903. Vuonna 1937 parantolan johtavaksi lääkäriksi nimitettiin lääketieteen lisensiaatti Ragnar Lundsten, joka kävi Hyvinkäällä kahdesti viikossa.


title: Hyvinkään parantola

text: Parantolan alilääkäreinä toimivat esimerkiksi J. Silvast, E. Ehrnroth, Artur v. Bonsdorff, Erik Calonius ja Håkan Sandelin (ylilääkäri Sandelinin poika). Ylihoitajia olivat muun muassa Nina Kontinen, Fanny Kavaleff, Gurli Sandelin (ylilääkäri Sandelinin sisar) ja Anna-Marie Baumgartner. Vahtimestari Nils Fredrik Nikander tunnettiin paikkakunnalla ystävällisenä ja rauhallisena ”parantolan Nikanderina”. Parantolan kirvesmies Theodor Nyman toimi korjaustehtävien lisäksi muun muassa parturina ja autonkuljettajana.


title: Hyvinkään parantola

text: Hyvinkään parantola oli pääasiallisesti lepokoti tai hermo- ja toipilasparantola. Tartuntavaaran vuoksi parantolassa ei hoidettu tuberkuloosipotilaita. Alkavia keuhkotauteja kuitenkin hoidettiin, samoin sydän-, maksa- ja munuaispotilaita, joiden toipumista rauhallinen elämänmeno ja puhdas, kuiva ilma merkittävästi edistivät. Lisäksi helpotusta sai hermotauteihin, reumaan, anemiaan, yleiseen heikkouteen ja katarreihin. Parantolassa ei hoidettu tarttuvia tauteja, epilepsiaa eikä mielisairaita.


title: Hyvinkään parantola

text: Hoidot määräytyivät kunkin potilaan tarpeiden mukaan – totaalisesta levosta ja eristyksestä täyteen toimintaan. Vettä käytettiin sekä sisäisesti että ulkoisesti erilaisissa koko- tai puolikylvyissä, esimerkiksi suola-, männynhavu- ja hiilihappokylvyissä. Pääasiallisia hoitoja kylpyjen lisäksi olivat kuiva, havupuiden täyttämä ilma, hieronta ja sähkö. Liikunta seudun mäkisessä maastossa oli merkittävä osa vieraiden päiväohjelmaa. Läheisellä Härkävehmaanmäellä parantolan vieraat pystyivät nauttimaan alppimaisista elämyksistä, ja puistoaluetta alettiinkin kutsua Sveitsiksi.


title: Hyvinkään parantola

text: 1920-luvun alusta ilmapiiri muuttui viihteellisemmäksi, ja hoitojen ja lepohetkien sijaan keskityttiin enenevässä määrin huvituksiin ja seurusteluun.


title: Hyvinkään parantola

text: Hyvinkään parantolan potilaat olivat yleensä varakkaampaa väkeä. Vieraat olivat lievästi sairaita tai kiivaan elämän rasittamia. Parantolan kukoistuskausi sijoittui vuosiin 1905–1918. Parantola oli niin hyvässä maineessa Venäjällä, etenkin Pietarissa, että paikalliset lääkärit lähettivät potilaansa joko Krimille tai Hyvinkäälle. Hyvinkään parantola oli etenkin ylirasituksesta ja hermojännityksestä kärsivän sivistyneistön suosiossa.


title: Hyvinkään parantola

text: 1910-luvulla parantolan asiakkaista jopa yli 80 prosenttia oli ulkomaalaisia, enimmäkseen venäläisiä. Venäläisestä ylimystöstä ja sivistyneistöstä Hyvinkäällä vierailivat muun muassa ruhtinas Feliks Jusupov ja bassolaulaja Fjodor Šaljapin. Runoilija Anna Ahmatova viipyi Hyvinkään parantolassa kaksi viikkoa syksyllä 1915. Ahmatova kirjoitti runon ”Joka ilta saan häneltä kirjeen” Hyvinkäällä. Hänen vierailunsa muistoksi kivilinnan seinään kiinnitettiin Jan Neimanin ja Filipp Gebnerin suunnittelema muistolaatta vuonna 1992.


title: Hyvinkään parantola

text: Venäjän vallankumouksen ja Suomen itsenäistymisen jälkeen venäläispotilaat katosivat ja parantolasta tuli etenkin helsinkiläisten suosima lepo- ja toipilaspaikka. Hyvinkään parantolassa kävivät lepäämässä ja toipumassa muun muassa Saima Harmaja, Eino Leino, Erkki Melartin, Hjalmar Procopé, Heikki Renvall, Signe Relander, Aino Sibelius, Hugo Simberg ja Ester Toivonen.


title: Hyvinkään parantola

text: Parantola muutettiin 14. lokakuuta 1939 Suomen 3. sotasairaalaksi. Parantolan tenniskentälle laitettiin suuri punainen risti osoittamaan, että kyseessä oli sairaala, ja se houkutteli Neuvostoliiton pommikoneet paikalle. Kivilinna vaurioitui pahoin ja vuoden 1917 laajennusosa tuhoutui täysin talvisodan pommituksissa 31. joulukuuta 1939. Parantolan toimintaa ei enää sodan jälkeen jatkettu, ja toukokuussa vuonna 1946 päärakennus, Vita Villan ja 11 700 neliömetrin maa-alue myytiin Invalidisäätiölle. Lisäksi Hyvinkään kauppala pakkolunasti osan parantolan maista puineen ja rakennuksineen.


title: Hyvinkään parantola

text: Invalidisäätiö kunnosti parantolan kivisen päärakennuksen rakennusmestari Heikki Siikosen korjaussuunnitelman mukaan. Samalla jugendrakennuksen ulkonäkö muuttui tuntuvasti. Jyrkkä kattomuoto hävisi, kun kaksi- ja puolikerroksisesta rakennuksesta tehtiin kolmikerroksinen. Lisäksi tornin katon terävä kartiomuoto typistyi. Rakennuksen sisätiloista löytyy entisiä huonetiloja sekä koristeellisia maalausornamentteja, jotka entisöitiin osittain vuonna 1984.


title: Hyvinkään parantola

text: Aktiebolag Hyvinge Sanatorium lakkautettiin 1950-luvun alussa. Vuonna 1952 parantolarakennus siirtyi Hyvinkään kaupungille ensin sairaalaksi ja vuodesta 1975 alkaen osaksi terveyskeskusta. Pääterveyskeskuksen ulkoseinässä on Terho Sakin vuonna 1990 suunnittelema Hyvinkään parantolan (1906–1939) muistolaatta.


title: Hyvinkään parantola

text: Parantolarakennus on vuodesta 1975 lähtien ollut osa kaupungin terveysasemaa. Vuonna 1983 terveyskeskusta laajennettiin. Laajennuksen suunnitteli arkkitehtitoimisto Eeva ja Jaakko Paatela. Vita Villan on ollut yksityisomistuksessa 2000-luvun alusta lähtien. Alilääkärin asuin- ja vastaanottorakennuksessa, ns. piparkakkutalossa, on kaupungin päiväkoti.


title: Ivan Martin Jirous

text: Ivan Martin Jirous (23. syyskuuta 1944 Humpolec, Tšekkoslovakia – 10. marraskuuta 2011) oli tšekkiläinen runoilija ja tšekkiläisen rockyhtyeen The Plastic People of the Universe taiteellinen johtaja ja Tšekin maanalaisen toiminnan organsaattori kommunistihallinnon aikana. Hänet tunnetaan myös nimellä Magor ('puupää', johdettu luultavasti termistä "phantasmagoria", nimen keksijä on "kokeellinen" runoilija Eugen Brikcius.


title: Ivan Martin Jirous

text: Jirous on valmistunut historioitsijaksi, mutta ei voinut työskennellä alalla kommunistihallinnon aikaisessa Tšekkoslovakiassa. Hän oli paikallisen toisinajattelijakulttuurin edustaja, ja siinä hänen merkittävin panoksensa oli työ "Parallel Polisin" eli "toisen kulttuurin" piirissä. Hän oli sitä mieltä, että itsensä ilmaiseminen taiteen kautta edistää totatilaristisen järjestelmän tuhoamista.


title: Ivan Martin Jirous

text: Jirous kuului Václav Havelin ystäväpiiriin, ja Havel mainitsee hänet useasti julkaisemissaan kirjeissään vaimolleen Olga Havloválle. Jirous oli Peruskirja 77:n allekirjoittajia.